**Тіркеу №2022**

**Интернет желісінде жасалатын аударымдар бойынша**

**есеп айырысуды жүзеге асыру туралы шарт**

 ҚР Азаматтық кодексінің 389-бабына сәйкес тәртіпте жасалып жатқан Интернет желісінде жасалатын аударымдар бойынша есеп айырысуды жүзеге асыру туралы шарт (бұдан әрі - Шарт) «Bereke Bank» АҚ (Lesha Bank LLC (Public) ЕБ) мен Шартқа жалпы қосылған заңды тұлғаның және/немесе жеке кәсіпкердің (бұдан әрі - Кәсіпорын) өзара әрекет ету тәртібін белгілейді.

 Кәсіпорын Банк өзі белгілеген тәртіпте және тәсілдермен Шарттың №1 Қосымшасына сәйкес редакциядағы Интернет желісінде жасалатын аударымдар бойынша есеп айырысуды жүзеге асыру туралы шарт талаптарына қосылу туралы өтінішке (бұдан әрі - Өтініш) қол қою арқылы Шартқа жалпы қосылған жағдайда Шартты қабылдаған болып саналады.

 Шартқа қосылу Кәсіпорынның Банкке Өтінішті қағаз тасымалдағышта немесе электрноды түрде корпоративтік бизнеске арналған Интернет-банкинг жүйесі немесе корпоративтік бизнеске арналған Мобильді қосымша арқылы беруі арқылы және Банктің техникалық мүмкіндігі болған кезде жүзеге асырылады. Кәсіпорын қағаз тасымалдағыштағы Өтінішке 2 (екі) данада қол қояды: бірі Банк үшін, екіншісі Кәсіпорын үшін. Банктің Өтінішті қабылдауы Өтініштің акцепті болып табылмайды. Шарт жасасу туралы шешімді Банк Банктің ішкі құжаттарына сәйкес өзі қабылдайды.

 Банктің тиісті Өтінішті акцепттеуі немесе қабылдамауы Кәсіпорыннан Өтінішті және/немесе құжаттарды, яғни қайсысын кейін қабылдаса сол күннен кейінгі 5 (бес) жұмыс күнінен кешіктірмей жүзеге асырылады.

 Қағаз тасымалдағышта берілген тиісті Өтінішті акцепттеу, сондай-ақ шарт жасау тиісті жазба жасау, Банктің уәкілетті тұлғасының қол қоюы және мөрін қоюы арқылы жүзеге асырылады.

 Электронды тасымалдағыштағы өтінішті Банк Кәсіпорынға Өтініште көрсетілген электронды поштаға хабарлама жіберген сәтте акцептілеген болып саналады.

 Банк Шарт жасасудан бас тартқан жағдайда бұл туралы Кәсіпорынға кез келген байланыс арнасы арқылы хабарлайды (Банк себебін түсіндірмей бас тартуға құқылы).

1. Шартта пайдаланылатын негізгі ұғымдар

1.1. **Авторизация** – Эмитент Банктің операция жүргізуге рұқсаты.

1.2. **Авторизациялық сұрату –** Эквайер-Банктің Авторизация алуға сұратуы.

1.3. **Банктің АБК** — Сұратуларды авторизациялау, сондай-ақ Кәсіпорын мен Банк арасында Операциялар туралы ақпарат алмасу бағытын қоса алғанда Операцияларды жүргізу мүмкіндігін қамтамасыз ететін Банктің ақпараттық-бағдарламалық кешені.

1.4. **Эмитент**-**Банк** - ХТЖ Төлем карталарын шығаруды жүзеге асыратын банк (оның ішінде: Банк), Ұлттық пошта операторы, Картаны шығарған және Авторизацияны жүзеге асыратын ұйым, с.і. Банк;

1.5. **Карта ұстаушысы** - Картаны пайдаланатын жеке тұлға.

1.6. **Тапсырыс** - Кәсіпорын Банкке жіберетін және Карта Ұстаушы/Клиент таңдаған Тауарлардың және/немесе Қызметтердің жалпы құны, сондай-ақ Кәсіпорын белгілейтін Тапсырыс нөмірі туралы ақпаратты қамтитын электрондық құжат.

1.7. **Интернет-дүкен** - Интернет желісінде бірегей мекенжайы (URL) бар Кәсіпорынның бағдарламалық-аппараттық кешені немесе Тауарлар/Қызметтер туралы мәліметтерді Интернет желісінде немесе қосымшада ұсынуды және Карта Ұстаушылармен/Клиенттермен оларды сатып алу/сату бойынша мәмілелер жасауды қамтамасыз ететін ұялы телефондар (планшеттер, гаджеттер және т.б.) үшін арналған, сондай-ақ оның көмегімен Кәсіпорын Банктің АБК-мен өзара байланыс арқылы Карта ұстаушыларына/Клиенттерге Интернетте Кәсіпорын сататын Тауарлар/Қызметтер үшін қашықтықтан төлем жасауға мүмкіндік беретін Кәсіпорынның қосымшасы (бағдарламалық қамтамасыз ету).

1.8. **Авторизация коды** - Авторизация нәтижесінде Эквайер-Банк Эмитент-Банктен алатын әріптік-цифрлық код.

1.9. **Клиент** - Банкпен Банктік қызмет көрсету шартын жасасқан және төлем операцияларын немесе қайтару операцияларын жасау үшін Банк сервистерін пайдаланатын жеке тұлға.

1.10. **Жеке кабинет** - Тараптар арасындағы электрондық құжат айналымы жүйесін (бағдарламалық қамтамасыз етуді) білдіретін және Операцияларды жасау туралы ақпаратты/құжаттаманы алмасуды қоса алғанда, Банк пен Кәсіпорынның өзара іс-қимылын жүзеге асыруға, сондай-ақ Қайтару операциясына бастамашылық етуге және Шартта қарастырылған басқа әрекеттерді жүзеге асыруға мүмкіндік беретін Банктің арнайы сервисі.

1.11. **Халықаралық төлем жүйелері (ХТЖ)** - Карталар арқылы есеп айырысу жүйесі. Жүйе тарапынан әр нақты жүйе қатысушылары арасында тиісті валюта айырбастауларымен бірге Операцияларды жүргізу және өңдеу, Транзакциялар бойынша клирингтік есеп-айырысуларды жүзеге асыру ережелері белгіленеді;

1.12. **Алаяқтық операциясы** - ҚР заңнамасына және/немесе ХТЖ талаптарына сәйкес санкцияланбаған, немесе Кәсіпорынның Шартты және техникалық сипаттаманы бұза отырып жүргізген немесе ХТЖ және/немесе Эмитент Банк және/немесе Банк алаяқтық деп жариялаған және/немесе Карта ұстаушысы/Клиент даулаған операция. Эмитент Банктердің өтініштері және/немесе Банк электрондық түрде немесе факсимильді байланысты пайдалана отырып алған ХТЖ растауы немесе Карта Ұстаушының/Клиенттің өтініші Банк Картасын немесе сервистерін пайдалана отырып жүргізілген операциялардың алаяқтық сипатын жеткілікті растау болып табылады.

1.13. **Операция** - келесі операциялар түрі кіретін жалпы анықтама: Төлем операциясы, Қайтару операциясы.

1.14. **Қайтару операциясы** - бұрынырақ Интернет-дүкенде Карта деректемелерін пайдалана отырып төленген Тауар/Қызмет құнын (құнының бір бөлігін) Карта ұстаушының банктік шотына ішінара немесе толық қайтару рәсімі. Қайтару операциясының ақша сомасы бастапқы Операцияның сомасынан аспауы тиіс. Шарт талаптарына сәйкес Банк Кәсіпорынның өтініші негізінде жүзеге асырады.

1.15. **Төлем операциясы** - Тауарларды/Қызметтерді сатып алу мақсатында Карта деректемелерін қолдану немесе Банк сервистері арқылыжүзеге асырылатын операция.

1.16. **Аудару, Өтем** - Банк Кәсіпорынның ағымдағы шотына аударуы тиіс және Қайтару операцияларын, Банк комиссияларын, Алаяқтық операциялар сомаларын, ХТЖ Банктен өндіріп алған кез келген санкциялар/ айыппұлдар/ХТЖ комиссияларының сомаларын және Шарт талаптарында төленуі қарастырылған басқа төлемдерді шегергендегі Төлем операцияларынан тұратын ақша сомасы.

1.17. **Карта** - ұстаушысына төлемдер және/немесе ақша аударымдарын жүзеге асыруға мүмкіндік беретін ақпараттан тұртын электронды төлем құралы.

1.18. **Төлем нысаны** - Карта Ұстаушының немесе Клиенттің төлем операциясын жасау үшін қажетті деректерді енгізуге арналған, төлем, Тапсырыс немесе шығарылған Шот туралы ақпаратты қамтитын, Карта Ұстаушыға немесе Клиентке қолжетімді төлем тәсілдерін көрсететін Банктің АБК бөлігі.

1.19. **Кәсіпорын** – ҚР аумағында және оның заңнамасына сәйкес тіркелген, Интернет-дүкенде Тауар сатуды/ Қызмет көрсетуді жүзеге асыратын заңды тұлға немесе жеке кәсіпкер.

1.20. **SSL хаттамасы (Secure Sockets Layer)** – Карта Ұстаушы/Клиент пен Банк арасындағы байланыс арнасын қорғайтын хаттама.

1.21. **Тізілім** - Банк қалыптастыратын және әрбір күнтізбелік күн үшін (немесе тізілім бірнеше күн ішінде құрылған жағдайда күндер) сомаларды көрсете отырып, Банкпен өңделген барлық операциялардың тізбесін қамтитын электрондық түрдегі есеп. Тізілім нысаны Шартқа № 5 қосымшада көрсетілген.

1.22. **Карта деректемелері** - Картада қамтылған және (немесе) эмитент Бакнтің ақпараттық жүйесінде сақталатын, ХТЖ нөмірін, қолданылу мерзімін, атауын қамтитын, төлем картасының оны ұстаушыға және (немесе) эмитентке және ХТЖ тиесілігін анықтауға мүмкіндік беретін ақпарат.

1.23. **Банк сервистері** - Интернет, Интернет-Банкинг және/немесе Банктің мобильді қосымшасы арқылы төлем операцияларын жасау кезінде Банк пен Клиенттің өзара іс-қимылын жүзеге асыруға мүмкіндік беретін Банктің бағдарламалық-аппараттық кешендері.

1.24. **Шот** - төлем операциясының сомасын аудару бойынша Эмитент Банкке Кәсіпорынның нұсқауы бойынша жіберілетін Банктің талабы.

1.25. **Карталық базадағы ағымдағы шот** - Картаны пайдаланумен байланысты операцияларды орындау үшін Эмитент Банк Карта Ұстаушыға ашатын ағымдағы шот.

1.26. **Тауарлар, Қызметтер** - Карта Ұстаушыға немесе Клиентке Кәсіпорын өткізетін және шартта белгіленген тәртіппен, сондай-ақ Эмитент Банк пен Карта Ұстаушы немесе Клиент арасында жасалған шартта белгіленген тәртіпке сәйкес төленетін Тауарлар және/немесе Қызметтер.

1.27. **Транзакция** - салдары Картаны Ұстаушының Карталық базасындағы ағымдағы шоттан ақшаны дебеттеу болып табылатын, Картаны Ұстаушы сатып алатын Тауарларды төлеу және/немесе Қызметтерді алу үшін Карта арқылы жүзеге асырылатын операция.

1.28. **Arbitration** — операция сомасына ХТЖ қатысушыларының өзара қаржылық наразылықтары ХТЖ ережесінде көзделген стандартты диспуттық цикл шеңберінде дауды шешуге әкеп соқпаған жағдайларда қолданылатын рәсім, бұл ретте ХТЖ қатысушыларының бірі дауды шешу үшін ХТЖ төрелік комитетіне өтініш жасайды. ХТЖ төрелік комитетінің ХТЖ қатысушыларының біріне операция сомасына қаржылық жауапкершілікті ауыстыру туралы шешімі түпкілікті болып табылады және шағымдануға жатпайды. ХТЖ ХТЖ төрелік комитетінің шешіміне сәйкес ХТЖ қатысушыларының шоттарына операция сомасын ұстап қалады/есептейді.

1.29. **Chargeback (наразылық)** - Карта Ұстаушының наразылығы немесе ХТЖ Ережелеріне сәйкес өзге де себептер негізінде Эмитент Банк бастамашылық жасаған операция сомасына/сомасының бөлігіне Банк шотынан ақшаны акцептсіз ұстап қалу.

1.30. **Chargeback Reversal**- ХТЖ Ережелеріне сәйкес Эмитент Банк бастамашылық жасаған Chargeback бас тарту.

1.31. **Compliance** - ХТЖ ережелеріне сәйкес операция сомасына ХТЖ қатысушыларының өзара қаржылық наразылықтарын стандартты диспозттік цикл шеңберінде шешу мүмкін болмаған жағдайларда қолданылатын рәсім, бұл ретте ХТЖ қатысушыларының бірінің ХТЖ басқа қатысушысы тарапынан қаржылық залал келтіруге әкеп соққан ХТЖ ережелерін бұзуы болжанады. Қаржылық дауды шешу үшін ХТЖ қатысушыларының бірі ХТЖ Сompliance комитетіне жүгінеді. ХТЖ Compliance комитетінің ХТЖ қатысушыларының біріне операция сомасына қаржылық жауапкершілікті ауыстыру туралы шешімі түпкілікті болып табылады және шағымдануға жатпайды. ХТЖ ХТЖ Compliance комитетінің шешіміне сәйкес ХТЖ қатысушыларының шоттарына операция сомасын ұстап қалады/есептейді.

1.32. **Fee collection –** оны Кәсіпорын шығындарына жатқызу үшін ХТЖ тарапынан ақшаны есептен шығару Pre-arbitration деңгейіндегі шешім нәтижесінде жүргізіледі.

1.33. **Pre-arbitration** - ХТЖ Ережесімен белгіленген рәсім, онда ХТЖ-ның бір қатысушысы ХТЖ-ның басқа қатысушысына ХТЖ төрелік комитетіне өтініш жасамай хат түрінде операция сомасына/сомасының бөлігіне қаржылық дауды реттеуді ұсынады. ХТЖ Рre-Arbitration рәсімін аяқтау нәтижелеріне сәйкес ХТЖ қатысушыларының шоттарынан операция сомасын/сомасының бір бөлігін ұстап қалады/есепке алады.

1.34. **Pre-compliance** — ХТЖ қатысушыларының бірінің ХТЖ ережелерін болжамды бұзушылықтарға байланысты ХТЖ ережелерімен белгіленген ХТЖ қатысушыларының арасындағы операция сомасына / сомасының бөлігіне қаржылық дауды реттеу рәсімі, бұл ретте ХТЖ қатысушыларының бірі ХТЖ-ның басқа қатысушысына ХТЖ-ның Compliance комитетіне жүгінбей хат түрінде қаржылық дауды реттеуді ұсынады. ХТЖ Рre-Compliance рәсімін аяқтау нәтижелеріне сәйкес ХТЖ қатысушыларының шоттарынан операция сомасын/сомасының бір бөлігін ұстап қалады/есепке алады.

1.35. **Retrieval Request** - ХТЖ Ережелеріне сәйкес операцияның дұрыс орындалуын және Тауарлар/Қызметтер ұсынылғанын растайтын құжаттарды алу мақсатында Эмитент Банк бастамашылық еткен қаржылық емес талап.

1.36. **Reversal representment** - ХТЖ ережелеріне сәйкес Эмитент пайдасына преарбитраж қабылдау нәтижелері бойынша Chargeback-ке жауап ретінде Банк Эмитенттің банктік шотынан бұрын ұстаған Операция сомасын / сомасының бір бөлігін қайтару

1.37. **Second Chargeback** - ХТЖ Ережелеріне сәйкес SecondPresentment-ге жауап ретінде Эмитент Банк бастамашылық жасаған операция сомасына/ сомасының бөлігіне Банк шотынан ақшаны акцептсіз қайта ұстау.

1.38. **Second Presentment** - ХТЖ Ережелеріне сәйкес Chargeback-ке жауап ретінде Эмитенттер Банктің шотынан Банктің операция сомасын / сомасының бір бөлігін қайта ұстап қалу.

1.39. **3D Secure** - Халықаралық төлем жүйелері әзірлеген санкцияланбаған Операциялар тәуекелін төмендету мақсатында Интернет арқылы Операция жүргізу барысында Карта Ұстаушысын сәйкестендіруге арналған қауіпсіздік стандарты.

1.40. **Екі сатылы операция** – Кәсіпорыннан Тауардың бар екенін/Қызмет ұсыну мүмкіндігі туралы қосымша растаманы қажет ететін операция. Екісатылы авторизациялау үдерісті Картаның төлем жасауға қабілеттігін тексеруге (авторизация) және ақшаны есептен шығаруға (қаржылық растау) бөлуге мүмкіндік береді. Бірінші сұрату Картаның төлем қабілеттілігін және Картадағы ақшаның бұғатталуын тексереді, екінші сұрату Картадағы ақшаны есептен шығарады.

1.41. **МСС (MCC, Merchant Category Code)** - қызмет түрі бойынша Кәсіпорын ұсынатын Тауарды/Қызметті топтастыру үшін Карталар саласында қолданылатын төрт таңбалы код.

1.42. **Виртуалды терминал** - Банк Интернет-дүкенге беретін және Банктің Операцияларды қабылдап, өңдеуі үшін қажет сәйкестендіру нөмірі. Бір Интернет-дүкен аясында Банк әртүрлі тауар топтары үшін немесе ХТЖ Ережелері бойынша қажет болса, төлем тәсіліне қарай бірнеше Виртуалды терминал бере алады.

1.43. **ХТЖ ережелері-**оларға сәйкес Банк Шарт бойынша операциялар жүргізуді жүзеге асыратын ХТЖ айқындайтын және белгілейтін нормалар, қағидалар мен талаптар.

1.44. **Жоспарлы жұмыста**р - оның барысында Банк Интернет-дүкенде жүргізілетін опеарцияларды жүзеге асырмайды, сондай-ақ Банк пен Кәсіпорын арасында есеп айырысу жүргізілмейтін Банктің АӨК-дегі регламенттік (профилактивкалық) жұмыстар. Банк Кәсіпорынды Жоспарлы жұмыстарды жүргізу туралы оларды өткізуге 8 (сегіз) сағат қалғанда оларды жүргізу күні мен ұзақтығын көрсете отырып, хабардар етеді.

1.45. **Корпоративтік бизнеске арналған қашықтан банктік қызмет көрсету жүйесі** – электрондық банк қызметтерін https://business.berekebank.kz мекенжайы бойынша Интернет-банкинг жүйесі арқылы немесе мобильді қосымша арқылы алуға мүмкіндік беретін, Кәсіпорын мен Банк арасындағы байланысты қамтамасыз ететін телекоммуникация құралдарының, цифрлық және ақпараттық технологиялардың, бағдарламалық жасақтама мен жабдықтардың жиынтығы;

1.46. **Корпоративтік бизнеске арналған интернет-банкинг жүйесі** – Банкке Шартқа сәйкес Интернет желісі арқылы <https://business.berekebank.kz> мекенжайы бойынша веб-сайт арқылы электрондық банктік қызметтерді ұсынуға мүмкіндік беретін Жүйелердің бірі.

1.47**. Корпоративтік бизнеске арналған мобильді қосымша** – Кәсіпорынның Банктің электрондық банктік қызметтерін алуына арналған, Мобильді қосымша орнатуға болатын және интернет желісі қолжетімді, Android және IOS платформасындағы мобильді немесе басқа құрылғыға орнатылған бағдарламалық жасақтама түріндегі Жүйелердің бірі; Сондай-ақ Шартта Банк нұсқаулықтарында және ҚР заңнамасында қарастырылған терминдр мен анықтамалара қолданылады.

**2. ШАРТТЫҢ МӘНІ**

2.1. Шарт Банк пен Кәсіпорын арасындағы Карта ұстаушыларының Кәсіпорын Интернет-дүкенде сататын Тауарлар/Қызметтер төлемі бойынша Операцияларды жүргізуімен және Банктің Өтемді жүзеге асыруымен байланысты қарым-қатынастарды реттейді.

2.2. Кәсіпорынның Шартқа қосылуы оның келесілерді орындағанын растайды:

- Шарт талаптарын қандай да бір ескертулер мен қарсылықтарсыз толық көлемде оқыды, түсінді және қабылдады, Шарт талаптарымен келіседі, сондай-ақ Шарттың барлық ережелерін толық көлемде орындау міндеттемесін қабылдайды;

- Шартты орындамаудың және/немесе тиісінше орындамаудың ықтимал қолайсыз салдарларымен өзіне қабылдайтындығынык және келісетіндігін куәландырады.

Кәсіпорын оның Шартты алмағанының/оқымағанының/ түсінбегендігінің/ қабылдамағандығының дәлелдемесі ретінде Шартта Кәсіпорынның уәкілетті тұлғасының қолының болмағанына сілтеме жасауға құқығы жоқ.

**3. КАРТАНЫ ПАЙДАЛАНА ОТЫРЫП ОПЕРАЦИЯЛАР ЖҮРГІЗУ ТӘРТІБІ**

3.1. Банк Шарттың № 4 Қосымшасының нысаны бойынша Интернет-дүкенді тіркеу туралы өтінімде (бұдан әрі - Өтінім) көрсетілген ақпаратқа сәйкес Банктің АБК-да Интернет-дүкенді тіркейді.

3.2. Карта Ұстаушы Интернет-дүкен арқылы нөмір берілетін Тапсырысты құрастырады және төлем нысанын – Карта арқылы деп таңдайды және оны одан әрі өңдеуге интернет-дүкенге береді.

3.3. Бұл ретте Банктің АБК-не бір мезгілде мынадай қажетті параметрлер беріледі: Бұл ретте Банктің АБК-ге бір мезгілде: интернет-дүкеннің сәйкестендіру нөмірі, Тапсырыс нөмірі, валюта, Операция сомасы сияқты қажетті параметрлер және Банктің техникалық құжаттамасында сипатталған өзге параметрлер беріледі.

3.4. Карта Ұстаушысы Төлем нысанын толтыру арқылы Банктің АБК-на Карта деректемелері туралы ақпаратты жібереді. Жоғарыда көрсетілген әрекет Карта Ұстаушысының Операцияны жүргізуді растауы болып табылады. Банк Карта Ұстаушысынан басқа мәліметті қосымша сұрата алады.

3.5. Банктің АБК Карта деректемелерінің енгізілетін параметрлері форматының дұрыстығын тексереді және ХТЖ ережелеріне және/немесе Банктің ішкі құжаттарына сәйкес Карта Ұстаушын қосымша аутентификациялау рәсімдерін жүзеге асыра алады.

3.6. Банк Тапсырысты Интернет-дүкеннің Банктің АБК-да тіркелуіне сәйкес, сондай-ақ Авторизация сұратуының Шарт талаптарына сәйкес болуын тексереді.

3.7. Тексерулердің немесе аутентификацияня нәтижелері теріс болған жағдайда Банктің АБК бас тарту себептерін көрсете отырып, Интернет-дүкенге Операцияны жүзеге асырудан бас тарту туралы хабарлама жібереді.

3.8. Белгіленген нормативтерге және / немесе аутентификацияға сұрау жүргізудің барлық рәсімдерінен сәтті өткен кезде Банктің АБК-нен сұрау авторизацияға беріледі.

3.9. Авторизация ХТЖ талаптарында қарастырылған тәртіпте жүзеге асырылады.

3.10. Авторизация нәтижесі теріс болған кезде Банктің АБК Интернет-дүкенге және Карта ұстаушысына бас тарту себептерін көрсете отырып, Операцияны жүзеге асырудан бас тарту туралы хабарлама жібереді.

3.11. Авторизация нәтижесі сәтті болған кезде Банктің АБК Интернет-дүкенге Авторизацияның оң нәтижесінің растамасын жібереді. Бұл ретте Карта Ұстаушыға экранда чекті кейіннен басып шығару үшін чекке шығарылатын ақпарат көрсетілуі тиіс.

3.12. Авторизация нәтижесі оң болған жағдайда Эмитент-Банк Екісатылы операция аясында Транзакция бойынша Картаны Ұстаушының Карталық базасындағы ағымдағы шоттағы ақшаны Авторизация сомасына бұғаттауды жүргізеді (Алдын ала авторизациялау).

3.13. Екісатылы операция кезінде Кәсіпорын Банкке Тауардың бар екендігін/ Қызметті 7 (жеті) күнтізбелік күн ішінде ұсыну мүмкіндігін растауға міндетті. Егер Кәсіпорын көрсетілген растаманы белгіленген мерзімде жібермесе, ол авторизациядан бас тарту туралы сұратуды қалыптастырып, Эмитентке жіберуге міндетті, бұл Карта ұстаушысының карта базасындағы ағымдағы шотта сома бұғатының күшін жояды, ол Карта ұстаушысына ақшаны қайтаруға әкеледі. Егер Кәсіпорын Эмитентке сол мерзімде ақша қаражатын есептен шығаруға қаржы құжатын жібермесе, дәл осы іс-әрекеттер қолданылады. Егер бас тарту Кәсіпорынның осы тармақта белгіленген авторизациядан бас тарту/Операция бойынша қаржы құжатын жіберу мерзімдерін сақтамауы нәтижесінде орын алса, Банк Өтемді жүзеге асырмайды және Эмитент тарапында Екісатылы операциядан бас тартылғаны үшін жауапкершілік көтермейді.

3.14. Екісатылы операция жағдайында Карт ұстаушысынан ақшаны нақты есептен шығару Кәсіпорын Банкке тауардың бар екендігінің/қызметті ұсынатындығының растамасын жібергеннен кейін жүзеге асырылады.

3.15. Авторизация нәтижесі оң болған жағдайда, Кәсіпорын Карта ұстаушысына Тауарды ұсынады/Қызметті көрсетеді.

3.16. Банк Авторизацияны сәтті өңдегеннен кейін, Шот шығарылғаннан кейін және Шарттың 7-бөліміне сәйкес жүзеге асырылады.

**4. ҚАЙТАРУ ОПЕРАЦИЯСЫНЫҢ ТӘРТІБІ**

4.1. Қызметтен бас тарту/Тауарды қайтару Карта ұстаушысының/Клиенттің бастамасымен ҚР заңнамасына сәйкес жүргізіледі.

4.2. Карта ұстаушысынан/Клиенттен Операция бойынша ақша қайтару туралы талапты алғаннан кейін Кәсіпорын:

4.2.1. өз жүйесінде Тауар/Қызмет төлемінің болуын тексереді, сондай-ақ одан бас тарту мүмкіндігін растайды;

4.2.2. Қайтару операциясы үшін деректерді қалыптастырады және Банктің АБК-на Төлем операциясының нөмірімен, Карта ұстаушысына/Клиентке қайтарылуы тиіс сомамен және Банктің техникалық құжаттамасына сәйкес басқа да деректермен бірге сұрату жібереді. Кәсіпорын Қайтару операциясын рәсімдеу кезінде деректердің толық және дұрыс көрсетілуі үшін жауапты.

4.3. Банк Қайтару операциясы бойынша Карта ұстаушысына/Клиентке қайтарылуы тиіс ақша сомасын қайтаруды жүзеге асырады және нәтижесінде Кәсіпорын Банкке Қайтару операциясы бойынша соманы өтейді немесе Банк Қайтару операциясының сомасын Өтем сомасынан ұстап қалады. Қайтару операциясы Кәсіпорында Банк алдында қайтару операциясы сомасын қайтару бойынша міндеттеменің туындағанын растау болып табылады.

4. 4. Банктің АБК-ға сұрату жіберген күннен бастап 3 (үш) жұмыс күні ішінде Банктен Қайтару операциясының оң нәтижесі туралы растама алмаған жағдайда Кәсіпорын Банкке Шартта қарастырылған тәсілмен жазбаша сұрату жібереді.

4.5. Қайтару операциясын жүзеге асырған кезде бұрын төленген қызмет көрсету үшін комиссияны Банк қайтармайды.

**5. БАНК СЕРВИСТЕРІН ПАЙДАЛАНА ОТЫРЫП ОПЕРАЦИЯЛАР ЖҮРГІЗУ ТӘРТІБІ**

5.1. Банк Өтінімде көрсетілген ақпарат бойынша Банктің АБК-да Интернет-дүкенді тіркейді.

5.2. Клиент Интернет-дүкен арқылы Тапсырысты қалыптастырады, оған нөмір беріледі, оның ішінде төлем тәсілін – Банк сервистері арқылы деп таңдайды және оны одан әрі өңдеуге интернет-дүкенге жібереді.

5.3. Интернет-дүкен ақпаратты өңдейді және Клиентті Банк сервистеріне жібереді. Бұл ретте Банктің АБК-не бір мезгілде мынадай қажетті параметрлер беріледі: Интернет-дүкеннің сәйкестендіру нөмірі, Тапсырыс нөмірі, валюта, Тапсырыс бойынша Операция сомасы және Банктің техникалық құжаттамасында сипатталған өзге де параметрлер.

5.4. Клиент Банкпен жасалған шарттың талаптарына сәйкес Банк сервисінде авторизацияланады, одан кейін төлем нысанына сілтеме алады, онда сондай-ақ төлем шотын ұсынатын Кәсіпорынның атауы, ақы төленетін тауар/қызмет, олардың құны туралы ақпарат, сондай-ақ Банк белгілеген өзге де төлем параметрлері болады, одан кейін Клиент ұсынылған мәліметтерді растайды және төлемді жүргізеді.

5.5. Банк Тапсырысты тексерулердің немесе аутентификацияның теріс нәтижесін алған кезде Банк Банктің АБК арқылы бас тарту себептерін көрсете отырып, Интернет-дүкенге және Клиентке Операцияны жүзеге асырудан бас тарту туралы хабарлама жібереді.

5.6. Банк Тапсырысты тексерулердің және аутентификацияның оң нәтижесін алған кезде Банктің АБК Операцияны жүргізуге сұраныс авторизацияға беріледі, бұл туралы Банк Интернет-дүкенге хабарлайды.

5.7. Авторизация ХТЖ талаптарында қарастырылған тәртіпте жүзеге асырылады.

5.8. Авторизация нәтижесі теріс болған кезде Банктің АБК Интернет-дүкенге және Клиентке бас тарту себептерін көрсете отырып, бас тарту туралы хабарлама жібереді.

5.9. Авторизация нәтижесі сәтті болған кезде Банктің АБК Интернет-дүкенге Операцияның өткізілгенінің растамасын жібереді. Бұл ретте Клиентке экранда чекті кейіннен басып шығару үшін чекке шығарылатын ақпарат көрсетіледі.

5.10. Эмитент Банк Авторизациясының оң нәтижесі болған кезде Екісатылы операция аясында төлем операциялары бойынша авторизация сомасына Клиенттің шотындағы ақшаны оқшаулауды жүргізеді.

5.11. Екісатылы операция кезінде Кәсіпорын Шарттың 3.13.-тармағында белгіленген тәртіпте және мерзімде әрекет етуге міндетті. Егер бас тарту Кәсіпорынның осы тармақта белгіленген авторизациядан бас тарту/Операция бойынша қаржы құжатын жіберу мерзімдерін сақтамауы нәтижесінде орын алса, Банк Өтемді жүзеге асырмайды және Эмитент тарапында Екісатылы операциядан бас тартылғаны үшін жауапкершілік көтермейді.

5.12. . Екісатылы операция жағдайында Карт ұстаушысынан ақшаны нақты есептен шығару Кәсіпорын Банкке Тауардың бар екендігінің/Қызметті ұсыну мүмкіндігінің растамасын жібергеннен кейін жүзеге асырылады.

5.13. Авторизация нәтижесі оң болған жағдайда, Кәсіпорын Клиентке Тауарды ұсынады/Қызметті көрсетеді.

5.14. Банк Авторизацияны сәтті өңдегеннен кейін, Шот шығарылғаннан кейін және Шарттың 7-бөліміне сәйкес жүзеге асырылады.

**6. ТАРАПТАРДЫҢ ҚҰҚЫҚТАРЫ МЕН МІНДЕТТЕРІ**

**6.1. Банк келесілерге міндеттенеді:**

6.1.1. Өтінімді алған күннен бастап 5 (бес) жұмыс күні ішінде Кәсіпорынға Банктің тағайындаған Интернет-дүкеннің сәйкестендіру нөмірін Кәсіпорынның электрондық пошталық мекенжайына хат жіберу арқылы хабарлау немесе Интернет-дүкенді тіркеуден бас тарту.

6.1.2. Жоспарлы жұмыстарды жүргізу уақытын қоспағанда, Авторизациялық сұратуларды тәулік бойы жіберу және операцияларды жүзеге асыру мүмкіндігін қамтамасыз ету.

6.1.3. Операциялар өңделген күннен кейін көрсетілген кезең үшін Кәсіпорынның талабы бойынша Тізілімді қалыптастыру және жіберу. Тізілім Жеке кабинетте жүктеу үшін қолжетімді.

6.1.4. Шарт талаптарына сәйкес Аударуды жүзеге асыру.

6.1.5. Кәсіпорынның тестілік сынақтардан сәтті өту шамасына қарай Банк интернет-дүкенге Кәсіпорынға берілген Виртуалды терминалдардың кодтарын активтендіру жолымен операцияларды жүзеге асыру мүмкіндігі үшін Банктің төлем шлюзіне (интернет желісіндегі төлем беті) кіруге рұқсат береді.

6.1.6. Карта Ұстаушыдан/Клиенттен Банк алатын ақпараттың осы ақпаратты SSL хаттамасымен қорғау жолымен өту қауіпсіздігін қамтамасыз ету.

**6.2. Банк келесілерге құқылы:**

6.2.1. Кәсіпорынның Шартқа № 2 қосымшаға сәйкес Интернет-дүкенді тиісті ресімдеу шарттарын сақтауын тексеру мақсатында Интернет-дүкеннің сыртқы бөлігіне мониторинг жүргізу. Банк сондай-ақ Кәсіпорынның кез келген жұмыс уақытында өз қалауы бойынша үй-жайларға, сондай-ақ Кәсіпорынның шарт бойынша өз міндеттемелерін орындауына жауапты бөлімшелеріне жеке бару арқылы Кәсіпорынға инспекция жүргізуге құқылы.

6.2.2. Кейінгі Аударымдардан Қайтару операцияларының, Алаяқтық операцияларының сомаларын, Операциялар бойынша Банктен өндіріп алынған алынған кез келген ХТЖ санкцияларының/айыппұлдарының/ комиссияларының және/немесе Кәсіпорынның Шарт бойынша Банк алдында туындаған кез келген басқа берешектерінің сомаларын аудармау немесе ұстамау. Бұл ретте Кәсіпорынның пайдасына ақшаны есептеу/аудару фактісі төлем операцияларының дұрыстығын сөзсіз мойындау болып табылмайды.

6.2.3. Төлем операцияларының сомасы мен саны бойынша лимиттер (бұдан әрі - Лимиттер) белгілеу. Лимиттердің мөлшері Шартқа № 3 қосымшада көрсетілген және Банк Шартта қарастырылған тәсілмен Кәсіпорынға жазбаша хабарлама жіберу арқылы оны біржақты тәртіппен өзгертуі мүмкін.

6.2.4. Кәсіпорыннан келесі ақпаратты алу (сұрау):

• Интернет-дүкенде сатылатын және сатылған Тауарлар/Қызметтер туралы;

• ҚР заңнамасында, Банктің ішкі құжаттарында және/немесе ХТЖ Ережелерінде қарастырылған жағдайларда жүргізілген Операциялар, соның ішінде Тауардың/Қызметтің Карта ұстаушысына/Клиентке сатылғанын растайтын құжаттар туралы;

• Кәсіпорында сатылатын Тауарларға/Қызметтерге рұқсатының/ лицензиялардың болуы туралы (егер мұндай лицензиялар ҚР заңнамасының талаптарына сәйкес Кәсіпорында болуы тиіс болса);

 • Тауарларға/Қызметтерге ақы төлеу процедурасының, Карта Ұстаушыларға және Клиенттерге Тауарларды/Қызметтерді ұсыну процедураларының, сондай-ақ Төлем операцияларының және Тауарды/Қызметтерді қайтару операцияларының күшін жою рәсімдерінің сипаттамасы;.

• Кәсіпорынға, оның қызметіне және жүргізілетін Операцияларға қатысты кез-келген құжаттарды (мәліметтерді);

6.2.5. Кәсіпорынмен алдын ала келіспей, Шарт бойынша есеп айырысуды жүзеге асырғаны үшін Кәсіпорыннан Банктің алатын комиссия мөлшерін өзгерту бөлігінде, сондай-ақ осындай өзгерістер/толықтырулар күшіне енген күнге дейін 5 (бес) жұмыс күнінен кешіктірмей Кәсіпорынды хабардар ете отырып, Банк Қызметтері үшін қосымша ақы алу бөлігінде шартқа біржақты тәртіппен өзгерістер мен толықтырулар енгізу. Банк өз қалауы бойынша Банктің таңдаған Шартта қарастырылған тәсілдердің бірімен енгізілген өзгерістер туралы Кәсіпорынды хабардар етеді: Шартқа қосымша келісім жасасу немесе Кәсіпорын келісімінің басқа жазбаша растамасы талап етілмейді. Кәсіпорын Шартқа өзгерістермен, соның ішінде тарифтердің өзгергенімен келіспеген жағдайда Банкке Шарттың 12-бөлімінде қарастырылған тәртіпте хабарлама жібере отырып, Шартты ары қарай орындаудан бас тартуға құқылы. Кәсіпорынның Шарттан бас тарту туралы хабарламаны ұсынбауы және Шартты ары қарай орындауы Кәсіпорынның Шартқа енгізілетін өзгерістермен және толықтырулармен келісетінін растайды.

6.2.6. Кәсіпорыннан Банкте ашылған Банктік шоттағы төмендетілмейтін қалдықтың минималды мөлшерін ұстауды талап ету. Мөлшері Банк талабында көрсетіледі.

6.2.7. Келесі жағдайларда Шарт күшін тоқтату (біржақты соттан тыс тәртіпте)/ тоқтата тұру және/немесе Операциялар жүргізуді тоқтату/тоқтата тұру және/немесе Өтемді жүзеге асырмау және/немесе Виртуалды терминалды бұғаттау:

• Кәсіпорынның Шарт талаптарын бұзуы;

• Банктің мониторинг жүйесі/Банк қызметкері күдікті деп таныған Операциялар және/немесе Авторизациялық сұратулар болған кезде;

• Банкке Кәсіпорын және/немесе Интернет-дүкен арқылы сатылатын Тауарлар/Қызметтер туралы ,с.і. Өтінімде көрсетілген дұрыс емес ақпараттың берілуі;

• Кәсіпорын қаржылық зиян және/немесе Банк беделіне зиян келтіруі мүмкін қызмет түрлерін жүзеге асырған кезде, соның ішінде Интернет дүкенде ҚР заңнамасымен және/немесе ХТЖ Ережелерімен тыйым салынған Тауарларды/Қызметтерді сатқан жағдайда;

• Кәсіпорын үшін сипатталмаған төлем операциялары санының төмендеуі/өсуі немесе қайтару операцияларының өсуі кезінде;

• егер Карта Ұстаушы / Клиент төлем операциясын жасауды мойындамаса;

• Кәсіпорын Банкке алдын ала хабарламай, Интернет-дүкеннің домендік атына өзгерістер енгізген кезде;

• Банк қайтару операциясын жүргізуден заңсыз бас тарту жағдайларын анықтаған кезде немесе ақша Карта Ұстаушының/Клиенттің Банктік шотынан бұрын жүргізілген төлем операциялары бойынша заңсыз есептен шығарылған өзге жағдайларда;

• Кәсіпорын Алаяқтық операциялары жасалған/ болған және/немесе Банк анықтаған және/немесе Кәсіпорын және/немесе оның қызметкерлері, соның ішінде Карта ұстаушылары/Клиенттер алаяқтық немесе өзге де заңсыз әрекеттерге қатысқан жағдайда;

• Интернет-дүкеннің Шартқа № 1 қосымшада белгіленген талаптарға сәйкес келмеген жағдайда.

• Банктің Операциялар қылмыстық жолмен алынған кірістерді заңдастыру (жылыстату) және терроризмді қаржыландыру мақсатында немесе ҚР заңнамасының талаптарын бұза отырып жүзеге асырылады деген күмәні болған кезде;

• егер Операцияның бір тарабы (тараптары):

а) уәкілетті мемлекеттік орган жасаған терроризм мен экстремизмді қаржыландырумен байланысты ұйымдар мен тұлғалар тізіміне (бұдан әрі - Тізім) енген ұйым немесе тұлға;

б) Тізімге енген ұйым немесе тұлғаның тікелей немесе жанама меншігіндегі немесе тікелей бақылауындағы заңды тұлға, Тізімге енген ұйымның немесе тұлғаның атынан немесе оның тапсырмасы бойынша әрекет ететін жеке немесе заңды тұлға;

в) халықаралық ұйым немесе шет мемлекет айқындаған ақшаны жылыстату және терроризмді қаржыландыру қаупі елеулі елде тіркелген/орналасқан тұлға немесе Операцияны орындауға осындай тұлға қатысса;

• Кәсіпорынды тиісті түрде тексеру үшін қажет құжаттар мен ақпаратты бермеу, дұрыс емес құжаттар мен мәліметтер беру, сондай-ақ Банктің пікірінше Шартты орындау елеулі залалға/шығындарға әкелуі және/немесе Банк үшін бедел тәуекелін тудыруы мүмкін басқа жағдайларда;

• Кәсіпорынға (оның акционерлеріне/қатысушыларына/ соңғы бенефициарларына/басшысына) санкциялар қолданылған/ қолданылу қаупі болған жағдайда және/немесе ҚР заңнамасымен, ХТЖ, халықаралық/үкіметаралық келісімдермен, шетелдік заңнамамен белгіленген санкция редимін, тыйымдарды және/немесе шектеулерді бұзу қаупі болған жағдайда;

• Лимиттерді асыру;

• Кәсіпорынның Банк қызметтерінің ақысын төлеу бойынша берешегі болған жағдайда;

• Chargeback сомасы көрсетілген пайыздық қатынас асырылған күн алдындағы жыл бойынша барлық Операциялар сомасының 3% (үш пайызынан) артық болса.

Көрсетілген жағдайларда Банк мүмкіндігінше Кәсіпорынға артынан хабарлама жіберуге құқылы, бірақ міндетті емес (бұл ретте хабарлама форматы мен жіберу тәсілін Банк өзі белгілейді).

6.2.8. Коммерциялық/банктік құпияны қоса алғанда, Шартқа байланысты Банкке белгілі болған ақпаратты ХТЖ және басқа үшінші тұлғаларға, бұл ақпаратты ХТЖ бағдарламаларында, соның ішінде Операцияны жүргізу кезінде қауіпсіздікті қамтамасыз ету және алаяқтықтың алдын алу бойынша қолдану мақсатында, сондай-ақ Операцияларды жүргізуге арналған техникалық жүйелердің тәулік бойы жұмыс істеуін қамтамасыз ету мақсатында ұсыну.

6.2.9. Интернет-дүкенді тіркеуден бас тарту немесе мұндай бас тарту және/немесе тоқтату себептерін түсіндірмей бұрын тіркелген Интернет-дүкенге қызмет көрсетуді тоқтату.

6.2.10. Кәсіпорынға алдын ала хабарламай Кәсіпорында Шартта қарастырылған жағдайларда туындаған кез келген берешек мөлшерінде Банкте ашылған Кәсіпорының банктік шотын тікелей дебеттеу арқылы кез келген валютада ақшаны алу;

Кәсіпорын Банк алдындағы берешегін өтеуі үшін Кәсіпорынның Банкте ашылған кез-келген шотын (теңгеде және/немесе шетелдік валютада ашылған) тікелей дебеттеу арқылы ақшаны алуға (есептен шығаруға) Банкке келісімін береді. Егер берешек валютасы банктік шот валютасына сәйкес келмесе, Банк ақша есептен шығарылатын сәтте Банк белгілеген валюталарды айырбастау бағамы бойынша ақшаны алуды (есептен шығаруды) жүзеге асырады.

6.2.11. Өзгерту күнінен бастап 3 (үш) жұмыс күні ішінде Кәсіпорынды жазбаша түрде хабардар ете отырып, ҚР аумағында, сондай-ақ Қазақстан Республикасының аумағынан тыс орналасқан Эмитент-Банктер шығарған Карталармен төлем жасау бойынша баптауды біржақты тәртіпте өзгерту;

6.2.12. Кәсіпорынға алдын ала хабарламай, заңнама талаптарын бұзбайтын кез келген қолжетімді тәсілдермен, соның ішінде Интернет-дүкен сайтының мазмұнына визуалды талдау жүргізу, сондай-ақ Интернет-дүкен арқылы Төлем операциясын жасау арқылы Кәсіпорынның Шарт талаптарын орындауына бақылау жүргізу.

6.2.13. Кәсіпорынға Операция жүргізуді тоқтата тұру/ жүргізуден бас тарту күнінен кем дегенде 1 (бір) жұмыс күні бұрын тиісті хабарлама жіберіп, белгілі бір Карта түрін пайдаланылатын Операцияларды жүргізуді тоқтата тұру/жүргізуден бас тарту

**6.3. Кәсіпорын келесілерге міндеттенеді:**

6.3.1. Шарттың талаптарын, сонда-ақ ҚР заңнамасының, соның ішінде Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл саласындағы заңнамасының талаптарын уақтылы және толық көлемде орындау, сондай-ақ ХТЖ ережелерін сақтау.

6.3.2. Интернет-дүкенді Шарттың № 2 қосымшасында қарастырылған талаптарға сәйкес ресімдеу.

6.3.3. Құжаттарды, сондай-ақ Операциялармен байланысты өзге де ақпаратты 5 (бес) жыл бойы сақтауды жүзеге асыру.

6.3.4. Тауарды/қызметті көрсетілген қаражатты пайдалана отырып төлеген кезде оның бағасы осындай тауарды/қызметті қолма-қол ақша қаражатымен төлеген кезде Кәсіпорын белгілеген бағадан аспаған жағдайда, Шартқа сәйкес Тауарларды/Қызметтерді төлеу құралы ретінде Банк Сервистерін пайдалану арқылы келіп түсетін Карталарды және төлемді қабылдау. Салыстыру кезінде Банк төлем операциясын өңдеген күні тауардың/қызметтің бағасы ескеріледі.

6.3.5. Әрбір операцияны Банктің Картасын немесе сервистерін пайдалана отырып жасаған кезде авторизация үшін Банкке хабарласу.

6.3.6. Үшінші тұлғалардан (оның ішінде басқа ұйымдардан және олардың қызметкерлерінен, сондай-ақ жеке тұлғалардан) Банктің Картасын немесе сервистерін пайдалана отырып жасалатын төлем операциялары бойынша авторизациялық сұрау салуларды Кәсіпорын атынан Банкке беру үшін қабылдамау.

6.3.7. Банкке бірден келесі ақпаратты беру:

- Кәсіпорын қызметі түрімен байланысты өзгерістер туралы;

- Кәсіпорынның банктік деректемелерінің өзгергені туралы;

-Кәсіпорынға белгілі болған барлық фактілер, интернет-дүкенде болған Картаның деректерін ымыраластыру туралы;

- Интернет-дүкеннің Интернет желісіндегі бірегей мекенжайдың (URL) өзгеру фактілері туралы, сондай-ақ интернет-дүкеннің қосымша URL-ін енгізу фактілері туралы;

- оның сұратуымен растаушы құжаттарды/мәліметтерді қоса бере отырып, Кәсіпорынның меншік құрылымы, тіпті соңғы бенефициарлары (жеке тұлғалар) туралы мәліметтерді.

6.3.8. Алынған аудару бойынша кез келген қате туралы Кәсіпорын осындай аударманы алған күннен бастап 10 (он) күнтізбелік күн ішінде Банкке жазбаша хабарлау. Аталған мерзім аяқталғаннан кейін алынған Аудару сомасы бойынша Кәсіпорын наразылықтары қаралмайды.

6.3.9. Кәсіпорын Банктен сұратуды алған күннен бастап 3 (үш) жұмыс күнінен кешіктірмей, Банкке Операциялар бойынша ақпаратты/құжаттарды ұсыну. Кәсіпорын ақпаратты/құжаттарды ұсынбаған/уақтылы ұсынбаған жағдайда Кәсіпорын Банктен ХТЖ өндіріп алған санкциялар/айыппұлдар мөлшерінде жауапкершілік көтереді.

6.3.10. Банкте Шартты орындаумен байланысты туындаған кез келген берешекті/залалды, соның ішінде Алаяқтық операциялардың, санкциялар сомасын/ Кәсіпорының ҚР заңнамасының қағидаларын, Шарт талаптарын бұзуына байланысты Банкке ХТЖ, уәкілетті органдар/тұлғалар салған айыппұлдарды (тұрақсыздық айыбы), комиссияларды, ХТЖ ережелерін, Кәсіпорынмен Шарт аясында өзара әрекеттесуіне, сондай-ақ Кәсіпорынның Шарт бойынша өз міндеттемелерін орындамауына/тиісті түрде орындамауына байланысты ХТЖ немесе ХТЖ уәкілеттік берген ұйымдардың (аудит жүргізу, сертификаттау бойынша) Банкке қатысты қолданған алымдарын даусыз және шартсыз өтеуге; Кәсіпорын берешек/ залал өтемін Банктен тиісті талапты (шотты) алған күннен бастап 10 (он) күнтізбелік күннен кешіктірмей жүзеге асырады. Кәсіпорынның Шарттың осы тармағында көрсетілген міндеті Банк пен Кәсіпорын арасында Операция жүргізу бойынша өзара іс-қимыл тоқтаған күннен бастап 365 (үш жүз алпыс бес) күн бойы күшінде болады.

6.3.11. Кәсіпорынның Банк алдында шетел валютасында берешегі пайда болған жағдайда, Кәсіпорын тиісті төлем жүргізген күні Банкте белгіленген бағамы бойынша туындаған берешектің теңгедегі баламасына тең сомаға төлем жасайды.

6.3.12. Алаяқтыққа қарсы іс-қимыл шараларын қолдану және Эмитент Банк немесе Банк алаяқтық деп мәлімдеген Картаны немесе Банк Сервисін пайдалана отырып жасалған Төлем операцияларының 0,35% үлесіне жол бермеу.

6.3.13. Шартты орындау салдарынан оған белгілі болған Карта Ұстаушы туралы ақпаратты бермеу және жария етпеу. Банкті Кәсіпорынға белгілі болған барлық фактілер, интернет-дүкенде болған Картаның деректерін ымыраластыру туралы дереу хабарлау.

6.3.14. Тапсырыс туралы ақпаратты және басқа да Электрондық құжаттарды алуға өкілетті және оларды жүргізу, сақтау және құпиялылығы үшін жауапты Кәсіпорын қызметкерлерін тағайындауға;

6.3.15. Банкке Шарттың 7-бөліміне сәйкес комиссия төлеу.

6.3.16. Интернет-дүкенде Карта Ұстаушылардың/Клиенттердің мәліметтерінің құпиялылығын қамтамасыз ету және Шартқа сәйкес операциялардың қауіпсіздігін қамтамасыз етуге қатысты ақпаратты орналастыру.

6.3.17. Интернет-дүкенде орналастырылатын ХТЖ логотиптерінің электрондық нұсқаларын, төлем тәсілдері туралы ақпаратты, сондай-ақ Кәсіпорынның жарнамалық материалдарын Банкпен келісу.

6.3.18. Карта ұстаушының мекенжайына электрондық пошта арқылы не Карта ұстаушымен келісілген өзге де тәсілмен операция жасалған сәттен бастап 3 (үш) жұмыс күні ішінде хабарламаның электрондық көшірмесін жіберу. Хабарламаны жеткізудің бірде-бір тәсілі басқасына қайшы келмейді және бірлесіп пайдаланылуы мүмкін.

6.3.19. Интернет-дүкенде келесі ақпаратты жариялау:

• интернет-дүкенді Кәсіпорында тіркелген сауда маркасымен немесе оның атауымен байланыстыратын сәйкестендіргіштер;

• Кәсіпорынның Карта Ұстаушыларға / Клиенттерге төлем операциялары бойынша алдағы есеп айырысулар туралы жіберілетін хабарлама үлгісі

6.3.20. Банкке залал келтіру мүмкіндігін болдырмау мақсатында Банкке 1 (бір) жұмыс күні ішінде уәкілетті органдардың Кәсіпорынға қатысты шектеу сипатындағы келесідей шешімдерді/іс-қимылдарды қабылдағаны туралы жазбаша түрде хабарлауы тиіс:

• Кәсіпорынды мәжбүрлеп қайта ұйымдастыру немесе тарату;

• Кәсіпорынның кез келген банктік шоттар бойынша шығыс операцияларын тоқтата тұру;

• Кәсіпорынның ақшасына және / немесе өзге де мүлкіне тыйым салу;

• ҚР заңнамасына сәйкес Кәсіпорынға қолданылатын өзге шешімдер мен әрекеттер.

6.3.21. ҚР заңнамасына және ХТЖ Ережелеріне сәйкес айналыста тыйым салынған Тауарларды (жұмыстарды, Қызметтерді) өткізуді жүзеге асырмау.

6.3.22. ҚР бейрезиденттері болып табылатын Карта Ұстаушылармен/Клиенттермен мәміле жасаған кезде мәміле жасалған күнгі нарықтық бағам бойынша баламасы 10 000 (он мың) АҚШ долларынан асатын сомаға ҚР валюталық заңнамасының талаптарын сақтау.

6.3.23. Басқасы Шартта қарастырылмаса, Карта ұстаушысының кінәрәт-талаптарын Банкті тартпай, өз бетімен қарау.

6.3.24. Шарттың мәніне, атап айтқанда, Тауарларды/Қызметтерді қашықтықтан сатуды жүзеге асыруға қатысты өз қызметін заңды негізде жүзеге асыру үшін қажет, ҚР заңнамасымен талап етілетін құжаттарға ие болу.

6.3.25. Жүзеге асырылатын Операцияларға қатысты өз қызметкерлерінің іс-әрекеттері үшін Банк алдында толық көлемде жауапты болу.

6.3.26. Кәсіпорын 3D Secure технологиясын қосудан бас тартқан жағдайда Chargeback туындау қауіптері Кәсіпорынға жүктеледі және Кәсіпорын Chargeback пен банктің барлық шығындарын төлеуге міндеттенеді.

6.3.27. Банк Банктің төлем шлюзіне және Жеке кабинетке кіру үшін берген есептік деректердің (терминал коды, сондай-ақ логин мен құпиясөз) қауіпсіз сақталуын қамтамасыз ету. Кәсіпорынның есептік деректерін пайдалана отырып жасалған барлық әрекеттер, соның ішінде Жеке кабинетті пайдалану арқылы жасалған әрекеттерді Кәсіпорын орындаған болып саналады.

**6.4. Кәсіпорын құқылы:**

6.4.1. Шарттың 6.2.2.-т. сәйкес Банк ұстап қалған сомаларды шегере отырып, Шартта белгіленген мерзімде Банктен аударуды талап ету

6.4.2. Банктен міндеттерді тиісінше орындауды талап ету.

6.4.3. Жүргізілген операциялар бойынша тізілімдер алу.

**7. ТАРАПТАРДЫҢ ӨЗАРА ЕСЕП АЙЫРЫСУЫ**

7.1. Тараптар арасындағы өзара есеп айырысу ҚР ұлттық валютасы теңгеде жүргізіледі. Комиссия Өтініште көрсетілген. Банк Шарт талаптарына сәйкес Банк ұстап қалған сомаларды шегере отырып, Шартта көрсетілген деректемелер бойынша, Өтініште көрсетілген мерзімде Кәсіпорынға аударуды жүзеге асырады. Бұл ретте Банк осындай операциялар өңделген күн үшін Кәсіпорынға аударуға жататын аударылған соманы қайтару операцияларын ескереді. Банктің Кәсіпорынға аударылған соманы аудару бойынша міндеттемесін орындау күні Банктің корреспонденттік шотынан ақшаны есептен шығару күні болып есептеледі.

7.2. Жұмыс күндері өңдеуден өткен операциялар бойынша Банк Кәсіпорынға аударуды есепті жұмыс күнінен кейінгі күннен кешіктірмей, ал жұмыс емес күндері өңдеуден өткен операциялар бойынша — Шарт талаптарында көзделген жағдайларды қоспағанда, есепті жұмыс күнінен кейінгі бірінші жұмыс күнінен кешіктірмей жүзеге асырады. Шартта реттелмеген барлық жағдайларда Банк бір жақты тәртіппен аударылатын соманы аудару мерзімін өзгертуге құқылы.

7.3. Шарттың 7.1-тармағына сәйкес есептелген Банктің комиссиясын төлеу Кәсіпорынның ағымдағы шотына аударуға жататын ақша сомасынан осындай комиссия сомасын Банктің ұстап қалу жолымен жүргізіледі, бұл ретте Кәсіпорын Банктің комиссияны және Шарт талаптарына сәйкес басқа сомаларды ұстап қалғаннан кейін Транзакция сомасын алады.

7.4. Егер Банк аударуда қайтару операцияларының сомасын ескермеген және/ немесе осы Шартта көзделген негіздер бойынша Кәсіпорынның Банк алдында туындаған кез келген берешекті аударудан ұстауды жүзеге асырмаған жағдайда, Банк Кәсіпорынға қайтару операциясының тиісті сомасының және/ немесе тиісті берешек сомасын төлеу туралы хабарлама жібереді. Кәсіпорын көрсетілген хабарламаны алған күннен бастап 3 (үш) жұмыс күні ішінде хабарламада көрсетілген деректемелер бойынша Банкке хабарламада көрсетілген соманы аударуға міндеттенеді.

Тараптар Банктің жазбаша хабарлама жіберуі аударуды азайту үшін немесе Кәсіпорынның Банкке қайтару операциясының сомасын және/ немесе берешегінің сомасын аударуы үшін жеткілікті негіз болып табылатындығын мойындайды. Кәсіпорынның Банк алдында шетел валютасында берешегі пайда болған жағдайда, Банк алдындағы берешекті өтеу үшін Кәсіпорын сәйкес берешектің төлем жүргізілген сәтте Банкте белгіленген бағамы бойынша теңгедегі баламасына тең сомаға төлем жасайды.

**8. CHARGEBACK ЖҮРГІЗУ ТӘРТІБІ:**

8.1. Осы тәртіп Банк пен Кәсіпорынның өзара іс-қимылын мынадай жағдайларда сипаттайды:

• ХТЖ арқылы Эмитент Банктен операцияға наразылық білдірудің түсуі;

• операцияға қатысты Банк шығарған Карта Ұстаушының наразылығының түсуі.

8.2. Операциялар бойынша құжаттарды сақтау және ұсыну

8.2.1. Банктің талабы бойынша Кәсіпорын операцияның дұрыс орындалуын, Карта Ұстаушының операцияны жасауға қатысуын растау, сондай-ақ ХТЖ ережелеріне сәйкес тауарды/қызметті ұсыну үшін қажетті операциялар бойынша құжаттарды ұсынады.

8.2.2. Retrieval Request, Chargeback, Second Сhargeback келіп немесе Pre-arbitration, Arbitration, Pre-compliance, Compliance процесстерінің бастамалары келіп түскен кезде, сондай-ақ Банк шығарған Карта Ұстаушының наразылығы түскен кезде Кәсіпорынның Банкке құжаттарды ұсыну мерзімі Банк сұрау салған сәттен бастап 3 (үш) жұмыс күнін құрайды.

8.2.3. Егер Кәсіпорын Retrieval Request, Chargeback, Second Сhargeback түскен кезде карта Ұстаушысының/Эмитент Банктің наразылығын негізді деп таныса, Кәсіпорын Банкке өзінің шешімі туралы дереу хабарлауға міндетті.

8.3***.*** Retrieval Request/Collaboration, Chargeback, Second Сhargeback түсу кезіндегі өзара есеп айырысу:

8.3.1. RetrievalRequest/Collaboration, келіп түскен кезде Банк Кәсіпорыннан ұстап қалуды жүргізбейді.

8.3.2. Chargeback, Reversal representment, Fee collection, Second Chargeback, қабылдау кезінде және Кәсіпорыннан Шарттың 8.2.1.-тармақшасына сәйкес Банкке ұсыну үшін қажетті құжаттар болмаған кезде немесе оларды Шарттың 8.2.2.-тармақшасында көрсетілген мерзімде ұсынбаған жағдайда немесе егер Кәсіпорын Карта ұстаушының алдында өз міндеттемелерін орындамау немесе тиісінше орындамау фактісімен келіскен жағдайда немесе егер Транзакция бойынша алаяқтық сипаты көрсетілген Chargeback келіп түскен жағдайда және/немесе Банкке ХТЖ тарапынан тиісті санкциялар тағайындалған жағдайда, Банк өз қаражаты есебінен Карта ұстаушыға қайтарылуға жататын төленген Операция сомасын қайтарады және кейіннен Банк Chargeback, Second Chargeback сомасын Chargeback, Second Сhargeback алған күннен бастап 2-ші (екінші) жұмыс күнінен кешіктірмей Кәсіпорынның өтемақысынан ұстайды. Chargeback, SecondСhargeback MasterCard ХТЖ арқылы алған жағдайда Chargeback, SecondСhargeback сомасымен бірге Кәсіпорынның өтемінен тиісті Chargeback, SecondChargeback алған күнгі ҚР Ұлттық Банкінің бағамы бойынша MasterCard (Dispute Administration Fee) ережелерінде көзделген комиссия ұсталады.

8.3.4. Егер Кәсіпорын ХТЖ ережелеріне сәйкес операцияның заңдылығын растау және тауарды/қызметті ұсыну үшін қажетті операциялар бойынша құжаттарды ұсынса, онда ұсынылған құжаттардың негізінде Банк ХТЖ ережелеріне сәйкес Second Presentment, Pre-arbitration және Рге-compliance рәсімін бастамашылық етеді.

8.4. Pre-arbitration, Pre-compliance, Arbitration, Compliance процестерін бастамалау кезіндегі өзара есеп айырысу

8.4.1. Банк Эмитент Банктің Pre-arbitration, Arbitration, Pre-compliance, Compliance рәсімдеріне бастамашылық ету туралы хабарлама алған кезде, Банк Кәсіпорыннан ұстап қалуды жүргізбейді, алайда ұстап қалу осы рәсімдерді аяқтау нәтижелері бойынша жүзеге асырылуы мүмкін.

8.4.2. Банк бастамашылық жасаған Pre-Arbitration Эмитент Банктің қабылдамағаны туралы хабарламаны алған кезде, Кәсіпорын Банк Кәсіпорынды хабардар еткен күннен бастап 5 (бес) күнтізбелік күннен кешіктірілмейтін мерзімде Банкті Arbitration рәсіміне бастамашылық ету туралы сұратуы мүмкін. Банк ХТЖ ережелерінде көзделген мерзімде Arbitration рәсімін бастамашылық етеді.

8.4.3. ХТЖ төрелік/Compliance комитеті істі Эмитент Банктің пайдасына қараған жағдайда, Кәсіпорын Банк көрсеткен банктік шотты толтырады немесе Банк операция сомасын, сондай-ақ ХТЖ ережелерінде көзделген ХТЖ төрелік/ Compliance комитетінде істі қарау үшін комиссияны (Шартқа сәйкес) Кәсіпорынды өтеуден ұстап қалады.

8.4.4. Төрелік/Compliance комитеті Банктің пайдасына шешім шығарған кезде Банк операция сомасын Банктің шотына қаражат түскен күннен бастап 10 жұмыс күнінен кешіктірмей Кәсіпорынды өтеуге есептейді.

8.5. Банк шығарған Карта Ұстаушының наразылығы және басқа эмитенттерден сұратулар түскен кезде өзара есеп айырысу

8.5.1. Банк шығарған Карта Ұстаушының кінәрат-талабы және басқа Эмитент Банктердің сұратулары келіп түскен кезде Банк Кәсіпорынды өтеуден ұстап қалуды жүргізбейді, алайда тергеу нәтижелері бойынша ұстап қалуды жүргізу құқығын өзіне қалдырады.

8.5.2. Банк операцияны жарамсыз деп тану туралы шешім қабылдаған кезде, тергеу нәтижелері бойынша немесе Кәсіпорын Карта Ұстаушыға Банк шығарған соманы/операция сомасының бір бөлігін өтеу туралы шешім қабылдаған кезде, Банк жүргізетін тергеу аяқталған күннен бастап 10 (оныншы) жұмыс күнінен кешіктірмей Кәсіпорынмен жасалған шартта көзделген тәртіппен операция сомасын/сомасының бір бөлігін ұстап қалады немесе Кәсіпорын Қайтару операциясына бастамашылық етеді.

8.6. Банк санкциялануы Банкте күдік туғызатын төлем операцияларын анықтаған жағдайда, Банк Кәсіпорынның шотына осындай төлем операциялары бойынша ақша есептеуді тоқтата тұруға құқылы. Ақшаны есепке алуды тоқтата тұру төлем операциясының санкциялығын тергеу мерзіміне, бірақ төлем операциясын жасаған сәттен бастап 180 (жүз сексен) күнтізбелік күннен аспайтын мерзімге жүзеге асырылады.

8.7. Банкке ХТЖ санкциясы тағайындалғанға дейін төлем операциясының санкцияланбағанын ХТЖ таныған жағдайда Банк Кәсіпорынның осы бапта көзделген міндеттемелерінің орындалуын қамтамасыз ету мақсатында санкцияланбаған төлем операциялары сомасын өтеуден ұстап қалуды жүзеге асыруға құқылы.

Шарттың осы тармағына сәйкес Банк ұстап қалған төлем операцияларының сомалары төлем операциялары бойынша Санкциялар тағайындау үшін ХТЖ талаптарымен көзделген мерзімдер ішінде Банктің шоттарында ескеріледі.

Егер төлем операциялары бойынша Санкциялар тағайындау үшін ХТЖ талаптарымен көзделген мерзімдер аяқталғанға дейін мұндай санкциялар тағайындалатын болса, Банк Шарттың осы тармағына сәйкес Кәсіпорыннан ұсталған ақша есебінен санкцияланбаған төлем операцияларының сомасын ХТЖ-қа өтейді және Шартқа сәйкес өзінің өзге де құқықтары мен міндеттерін іске асырады.

Егер төлем операциялары бойынша Санкциялар тағайындау үшін ХТЖ талаптарымен көзделген мерзімдер өткеннен кейін мұндай санкциялар Банкке тағайындалмайды, не егер ХТЖ төлем операцияларының санкцияланғанын мойындаған болса, Шарттың осы тармағына сәйкес Банк ұстап қалған ақша сомасын Банк Кәсіпорынның шотына немесе оның басқа ағымдағы шотына қайтаруға міндеттенеді.

**9. ДЕРБЕС ДЕРЕКТЕР ЖӘНЕ ҚҰПИЯЛЫЛЫҚ**

9.1. Тараптардың Шартты орындауға байланысты бір-біріне беретін ақпараты қатаң құпия болып табылады және Шартта көзделген жағдайлардан басқа, екінші Тараптың алдын ала жазбаша келісімінсіз жария етілуі мүмкін емес.

9.2. ҚР заңнамасына сәйкес тараптардан құпия ақпаратқа қатысты ақпарат беруді талап етуге уәкілетті құзыретті мемлекеттік органдардың сұрау салулары бойынша мұндай ақпаратты ұсыну құпия ақпаратты жария ету болып табылмайды.

9.3. Карта ұстаушыларын Карталарды пайдалана отырып, Интернет дүкенде тауарлар/қызметтер ақысын төлеу мүмкіндігі туралы хабардар ету мақсатында Тараптар өздерінің жарнамаларында бір-бірінің атауын, логотипін, тауар белгілерін/маркаларын тегін орналастыруға құқылы. Бір Тараптың фирмалық атауын және/немесе тауар белгісін екінші Тараптың жарнамасына орналастыру екінші Тараптың фирмалық атауын және/немесе тауар белгісін пайдалануы болып табылмайды, жарнаманы орналастыру болып табылады, тауар белгісінің заңды құқық иесінің (иесінің) құқықтарын бұзбайды және лицензиялық шарт жасасуды талап етпейді.

9.4. Кәсіпорын Карта ұстаушылары туралы ақпараттың сақталуын қамтамасыз ету үшін ақпаратты қорғаудың салалық стандарттарын сақтауға, сондай-ақ оны агенттердің, өкілдердің, мердігерлердің және Кәсіпорын Шартқа сәйкес Карта Ұстаушылар/Клиенттер туралы ақпаратқа қол жеткізе алатын кез келген басқа тұлғаның сақтауын қамтамасыз етуге міндетті. Кәсіпорын келесі стандарттарды сақтауға міндетті:

9.4.1. Карта Ұстаушылар/Клиенттер туралы ақпаратты рұқсатсыз қол жеткізуден немесе пайдаланудан қорғауды қамтамасыз ету үшін реттелетін қорғау бағдарламаларын (firewalls) инсталляциялау және жұмысқа қабілеттілігін қолдау.

9.4.2. Деректерді үш бағдарламалық шифрлеу әдістерін (немесе Банк көрсетуі мүмкін осындай өзге стандартты) пайдалана отырып және Кәсіпорынның иелігіндегі немесе Кәсіпорынның бақылауындағы Карта Ұстаушылар/Клиенттер туралы ақпараттың қауіпсіз сақталуын және құпиялылығын қамтамасыз етуге арналған тиісті шараларды қолдану арқылы Карта Ұстаушылар/Клиенттер туралы ақпаратты қорғау (Карта Ұстаушылар/Клиенттер туралы ақпаратты қорғауға бағытталған және Карта Ұстаушылар/Клиенттер туралы шифрланған ақпаратқа екі тұлғаның қол жеткізуін бақылауды көздейтін, Кәсіпорын қабылдаған сақтық шараларын түсіндіре отырып, ақпаратты қорғауды қамтамасыз етудің ішкі тәртібін енгізуді қоса алғанда)

9.4.3. Интернет желісі немесе ашық қолжетімділіктің басқа желілері арқылы берілетін Карта Ұстаушылар/Клиенттер туралы ақпаратты шифрлеу.

9.4.4. Антивирустық бағдарламалық қамтамасыз етуді немесе бағдарламаларды пайдалану және үнемі жаңарту.

9.4.5. Қауіпсіздікті қамтамасыз ету жабдықтары мен жүйелерін (мысалы, кез келген болжамды қауіп-қатерлерден немесе қауіпсіздік тәуекелдерінен немесе деректердің тұтастығынан қорғау үшін) әзірлеу және жұмыс істеу қабілетін қолдау.

94.6. Карта Ұстаушылар/Клиенттер туралы ақпаратқа тек олардың қызметтік міндеттерін орындау үшін қажет тұлғалар шеңберінің қол жеткізуін шектеу.

9.4.7. Карта Ұстаушылар/Клиенттер туралы ақпаратқа компьютерлік рұқсаты бар әрбір тұлғаға бірегей сәйкестендіргішті тағайындау.

9.4.8. Карта Ұстаушылар/Клиенттер туралы ақпаратқа физикалық қол жеткізуді шектеу.

9.4.9. Карта Ұстаушылар/Клиенттер туралы ақпаратқа қол жеткізудің барлық жағдайларын тіркеу және қадағалау.

9.4.10. Ақпаратты қорғау жөніндегі сертификатталған маманның жабдықтың, жүйелердің және процестердің қауіпсіздігін тұрақты түрде тестілеу.

9.4.11. Кәсіпорын қызметкерлері мен консультанттарға қатысты ақпараттық қауіпсіздік саясатын жүргізу.

9.5. Кәсіпорын Карталарды Ұстаушылар/Клиенттер туралы ақпараттың құпиялылық режимінің бұзылуы туралы өзіне белгілі болған немесе Кәсіпорында мұндай бұзушылықтарды болжауға негіз болған жағдайлар туралы Банкке дереу хабарлауға міндетті. Кәсіпорын осындай жағдайды түзету бойынша кез келген шараларды қабылдау үшін Банкпен өзара іс-қимыл жасауға, соның ішінде Банкке Шартқа сәйкес тәртіпте Кәсіпорынның ақпараттың құпиялылығы режимінің болашақ бұзылуын болдырмау қабілетін бағалауға мүмкіндік беретін барлық қажетті ақпаратты беруге міндетті.

9.6. Егер Кәсіпорын Банкке дереу хабарлама жібермесе, Кәсіпорын құпиялылық режимін бұзумен байланысты барлық алаяқтық операциялар үшін және Банктің осындай бұзушылық нәтижесінде әкелуі мүмкін барлық шығындарды өтеуі үшін (Банктің өзге құқықтарына нұқсан келтірмей) жауапты болады.

9.7. Кәсіпорын Банкке оның сұрау салуы бойынша Кәсіпорынның компьютерлік жүйелеріне аудит жүргізу немесе ақпараттың құпиялылығы режимін бұзу қорытындылары бойынша тексеру нәтижелері бойынша қорытындылар беруге немесе Банкке осындай тексерулер жүргізу мүмкіндігін беруге міндетті.

9.8. Шартқа қол қою арқылы әр Тарап өзінің бір Тарап басқа Тараптарға ҚР заңнамаларының талаптарына сәйкес беретін жеке бас деректерін жинақтауға және өндеуге жеке тұлғалардың (өз қызметкерлерінің/өкілдерінің/ уәкілетті тұлғаларының) қажетті тиісті түрде рәсімделген келісімдеріне ие екендігіне кепілдік береді. Бұл ретте әр Тарап басқа Тараптардың қызметкерлерінің/өкілдерінің/ уәкілетті тұлғаларының олардың өзінен немесе келесі Тараптан келген жеке бас деректерін құпия және қауіпсіздікте сақтауға, деректерді Шартты орындау мақсаттары үшін және орындауға байланысты өңдеу кезінде жеке бас дереткерін қорғау мәселелері жөніндегі ҚР заңнамасының талаптарына сәйкес қауіпсіздікті қамтамасыз етуге міндеттенеді. Сондай-ақ, Тарап келесі Тараптың қызметкерлерінің/өкілдерінің/ уәкілетті тұлғаларының олардың өзінен немесе келесі Тараптан келген жеке бас деректерін Шарт бойынша міндеттемелерді орындауға қатысы жоқ мақсаттарға пайдалануға және келесі Тараптың қызметкерлерінің/өкілдерінің/ уәкілетті тұлғаларының Шарт бойынша алынған жеке бас деректерін қандай да бір түрде Шарт бойынша міндеттемелерді орындауға қатысы жоқ мақсаттар үшін үшінші тұлғаларға беруге құқығы жоқ, сондай-ақ бұл жеке бас деректерін оларды өңдеу мақсаттары үшін талап етілетін уақыттан аса сақтамауға және өңдеу мақсаттарына жеткен соң немесе бұл мақсаттарға жету қажеттілігі жоғалса, оларды ҚР қолданыстағы заңнамасының талаптарын ескере отырып жоюға, Шартты орындау аясында жеке бас деректерін қорғау туралы заңнаманың өзге талаптарын сақтауға міндеттенеді.

**10. Тараптардың жауапкершілігі**

10.1. Шарт бойынша өз міндеттерін орындамаған немесе тиісінше орындамаған жағдайда Тараптар ҚР заңнамасына, ХТЖ ережелеріне және Шартқа сәйкес жауапты болады.

10.2. Тараптар Шартта көзделген өсімпұлды төлеуді талап ету туралы шешімді өз қалауы бойынша қабылдауға құқылы. Шарт бойынша өз міндеттемелерін орындамаған Тараптың өсімпұлды төлеуі екінші Тарап оларды төлеу туралы талап қойғаннан кейін жүзеге асырылады. Ақша қаражатын шартта белгіленген мерзімнен кеш аударған жағдайда кінәлі Тарап екінші Тарапқа мерзімі өткен әрбір күнтізбелік күн үшін мерзімі өткен төлем сомасының 0,1% (нөл бүтін оннан бір пайыз) мөлшерінде өсімпұл төлейді.

10.3. Банк келесілер үшін жауапты болмайды (шығындарды өтемейді/ шығыстардың орнын толтырмайды):

• Кәсіпорын мен Карта Ұстаушы немесе Клиент арасында туындаған даулар мен келіспеушіліктер бойынша мұндай даулар мен келіспеушіліктер шарт мәніне жатпаған барлық жағдайларда;

 • егер кешіктіру Кәсіпорын Шарт талаптарын орындамаған/тиісті түрде орындамаған жағдайда орын алса, Кәсіпорын шотына ақша аударуды орындау мерзімін кешіктіргені үшін;

• Банктің тікелей бақылауы жоқ, бірақ Шарт бойынша қызмет көрсетудің тоқтатылуына/ орындалмауына/ тиісті түрде көрсетілмеуіне әкеп соғуы мүмкін техникалық құралдар, бағдарламалық қамтамасыз етудің, энергиямен жабдықтау және деректер беру жүйелерінің істен шыққаны үшін;

• Операцияларды жүргізуді тоқтата тұрумен/тоқтатумен, Шартта қарастырылған жағдайларда Өтемді жүзеге асырмаумен байланысты Кәсіпорынға келген гшығындар және басқа да жағымсыз салдар үшін;

 • авторизацияның оң нәтижесі негізінде оқшауландырылған ақша сомасын есептеу мүмкін болмаған жағдайда, Картаны жоғалтуға/оқшаулауға/алып қоюға, не Карта Ұстаушының Банктік шоты бойынша операцияларды жабуға/шектеуге байланысты ақша Кәсіпорынның Шотына есепке алудың мүмкін еместігі;

• Банктің корреспондент-банктерінің және өзге банктердің Өтем мерзімін кешіктіргені және /немесе ақшаны оқшаулағаны үшін - егер Операцияны жүзеге асыруға, оның ішінде Банктің шет мемлекеттерде ашылған корреспонденттік шоттарын пайдалану бойынша ҚР және шет мемлекеттердің заңнамасында белгіленген шектеулермен, халықаралық санкциялармен, шет мемлекеттердің соттары мен басқа да органдарының шешімдерімен тыйым салынса немесе егер операция бенефициары/ пайда көрушісі шет мемлекеттердің халықаралық санкциялары немесе санкциялары қолданылған (қолданылатын) тұлғалардың тізбесіне енгізілген тұлға болып табылса, делдалдар;

• Шартпен көзделген өзге де негіздер бойынша.

10.4. Кәсіпорын мыналар үшін жауапты болады:

• қызмет көрсеткені үшін Банктің сыйақысын төлеу/ берешекті өтеу мерзімін бұзғаны үшін Кәсіпорын Банкке мерзімі кешіктірілген әр күн үшін орындалмаған міндеттеме сомасының 5 % (бес пайызы) мөлшерінде тұрақсыздық айыбын төлейді. Тұрақсыздық айыбын төлеу туралы талап қою Банктің міндеті емес, құқығы болып табылады;

• Кәсіпорын Шарттың 6.3.7. және/немесе 6.3.21.-тармақшаларында көзделген міндеттемелерді бұзғаны үшін (Шартқа № 2 Қосымша) Интернет дүкеннің Банк талаптарына сәйкес келмеуінің анықталуы бөлігінде Банк мыналарға құқылы: Шартты бір жақты соттан тыс тәртіппен бұзу; анықталған сәйкессіздіктер жойылғанға дейін шарт бойынша өз міндеттемелерін орындауды тоқтата тұру, сондай-ақ Кәсіпорыннан шарт қолданылуының барлық кезеңінде бұзушылық анықталған Интернет-дүкеннің айналымынан 3% (үш пайыз) мөлшерінде айыппұл өндіріп алу.

• егер Банктің төлем шлюзі мен жеке кабинетке кіру үшін Банк ұсынған есептік деректері (Виртуалды терминалдың коды, сондай-ақ логин мен құпиясөз) үшінші тұлғаларға белгілі болған жағдайда, Банкке келтірілген залал мөлшерінде;

• Кәсіпорынға Шартты жасасу және орындауға байланысты белгілі болған Банк туралы құпия ақпаратты ашқаны үшін мұндай ақпаратты ашу нәтижесінде Банкке келген шығындардың толық көлемінде;

• Кәсіпоырн әрекеті/әрекетсіздігі, соның ішінде Кәсіпорынның ҚР заңнамасының талаптарын орындамауы/тиісті түрде орындамауы Банкке шығындардың келуіне, соның ішінде ҚР заңнамасының талаптарын бұзғаны үшін уәкілетті мемлекеттік органдардың Банкке заңнамада қарастырылған жауапкершілік шараларын қолдануына әкелсе, Кәсіпорын Банкке шығындарды толық көлемде өтейді. Шығындарды өтеу әдісін Тараптар қосымша келіседі.

10.5. Кәсіпорын Банктің талап етуі бойынша, егер Кәсіпорын осы тармаққа сәйкес Банкке айыппұл төлейтін алаяқтық және/немесе наразылық келтірілген төлем операцияларының сомасы немесе Саны Эмитенттің Банктік сәйкестендіру нөмірі (BIN Карталар) бойынша күнтізбелік ай ішінде төлем операцияларының жалпы сомасының 0,35% - нан асатын болса, әрбір төлем операциясы үшін оның сомасы мен сипатына қарамастан 110 (бір жүз он) АҚШ долларына баламалы мөлшерде теңге валютасында айыппұл төлейді. Кәсіпорынның көрсетілген айыппұлды төлеуі Банктің жазбаша талабы бойынша төлем күнгі ҚР ҰБ бағамы бойынша теңгемен жүзеге асырылады.

10.6. Банк Шартта қарастырылған Өтем мерзімдерін бұзған жағдайда Банк әр мерзімі кешіктірілген күн үшін Кәсіпорын пайдасына уақтылы аударылмаған соманың 0,02%, бірақ аударылмаған соманың 5% аспайтын мөлшерде тұрақсыздық айыппұлы түрінде жауапкершілік көтереді. Тұрақсыздық айыбын төлеу туралы талап қою Кәсіпорынның міндеті емес, құқығы болып табылады. Аударуды орындау мерзімдерін бұзу нәтижесінде Кәсіпорын шеккен шығындар Банктің өтеуіне жатпайды.

10.7. Кәсіпорын ҚР заңнамасымен, халықаралық/үкіметаралық келісімдермен, шетелдік заңнамамен (оның ішінде АҚШ, Ұлыбритания, Еуропалық Одақ және өзге де елдердің заңнамасымен), төлем жүйелерімен, басқа органдармен, ұйымдармен белгіленген және /немесе Еуропалық Одақ, АҚШ Үкіметі (АҚШ Қазынашылығының Шетелдік активтерді бақылау бойынша басқармасын, АҚШ Мемлекеттік Департаментін, АҚШ Сауда министрлігін қоса алғанда) және басқа мемлекеттер енгізген санкциялар режимін, тыйымдар және/немесе шектеулер бұзған жағдайда Банкке келтірілген шығынды өтейді. Кәсіпорын төлемді залал сомасын төлеу туралы Банк хабарламасын алған күннен бастап 3 (үш) күнтізбелік күннен кешіктірмей жүзеге асырады.

**11. Дүлей күш жағдайлары**

11.1. Тараптар болжап біле алмайтын және олардың Шарт бойынша өз міндеттемелерін орындауларына әсер ететін еңсерілмейтін күш жағдайлары (форс-мажор) нәтижесінде Тараптар Шарт бойынша өз міндеттемелерін орындамағаны/тиісті түрде орындамағаны үшін жауапкершіліктен босатылады. Тараптар еңсерілмейтін күш жағдайларына келесілерді қоса алғанда, бірақ олармен шектелместен табиғи апаттар, авариялар, жер сілкінісі, эпидемиялар, карантин, өрттер, революциялар, әскери іс-қимылдар, Шартта көрсетілген қызмет түрлеріне тікелей немесе жанама тыйым салатын заң актілерінің, шет мемлекеттердің заңнамаларының, ҚР жасасқан/ратификациялаған халықаралық шарттардың талаптарының, ҚР Ұлттық Банкінің есеп айырысу жүйесі жұмысының бас тартуына/істен шығуына байланысты жағдайлар, бағдарламалық жасақтаманың ақаулары, электр қуатының сөнуі, байланыс арналарының зақымдалуы, сондай-ақ міндеттемелерді орындауға кедергі келтіретін тараптардың ақылға қонымды бақылауынан тыс кез келген басқа мән-жайларды жатқызады. Тараптардың, олардың уәкілетті тұлғаларының, қызметкерлерінің, агенттерінің, сонымен қатар үлестес тұлғаларының немқұрайдылығы немесе кінәсінен басталған кез келген әрекет дүлей күш жағдайларына жатпайды.

11.2. Көрсетілген мән-жайлар туындаған кезде шарт бойынша міндеттемелерді орындау мерзімі тиісті мән-жайлардың қолданылу уақытына мөлшерлес кейінге қалдырылады. Міндеттемелерді орындау еңсерілмес күш мән-жайларының әрекеті тоқтатылғаннан кейін дереу жаңартылады.

11.3. Еңсерілмейтін күш мән-жайларының туындау себебі бойынша өз міндеттемелерін орындай алмайтын Тарап осындай мән-жайлардың (телефон, факс, электрондық пошта және т.б.) басталуы туралы екінші Тарапқа хабарлау үшін барлық мүмкін болатын іс-әрекеттерді қабылдауы тиіс.

11.4. Егер еңсерілмейтін күш жағдайлары олар басталғаннан кейін 60 (алпыс) күнтізбелік күннен астам жалғасқан жағдайда, Тараптар өзара келісім бойынша Шарттың қолданылуын тоқтатуға құқылы, бұл ретте мүдделі Тарап мұндай тоқтату күніне дейін 10 (он) жұмыс күнінен кешіктірмей бұл туралы басқа Тарапты хабардар етеді.

11.5. Жалпыға мәлім сипаттағы еңсерілмейтін күш жағдайлары қосымша дәлелдер немесе хабарламалар/хабарландыру беруді талап етпейді. Барлық өзге форс-мажор жағдайларына қатысты дәлелдерді мүдделі Тарап ұсынады.

**12. Шарттың қолданылу мерзімі. Шартты өзгерту және бұзу тәртібі**

12.1. Шарт Банк Өтінішті акцептілеген күннен бастап күшіне енеді. Шарт Тараптар белгіленбеген мерзімге жасалды, бұл ретте кез келген жағдайда, өзара есеп айырысу бөлігінде Шарт өзара есеп айырысу аяқталған сәтке дейін қолданылады.

12.2. Кәсіпорын Шарт бойынша орындалмаған міндеттемелер мен берешек болмаған кезде Шартты тоқтатудың болжамды күніне кем дегенде 15 (он бес) күнтізбелік күн бұрын мерзімде алдын ала жазбаша хабарлама жіберу жолымен біржақты тәртіпте Шартты орындаудан бас тартуға құқылы. Банк виртуалды терминалды хабарлама жіберген күннен бастап 3 (үш) күнтізбелік күн өткеннен кейін бұғаттайды.

12.3. Шартта қарастырылған жағдайларда Банк Кәсіпорынға алдын ала хабарламай, соттан тыс біржақты тәртіпте Шартты орындаудан бас тартуға құқылы. Шарттың тоқтатылғаны туралы хабарламаны Банк Кәсіпорынның кез келген электрондық поштасының мекенжайына жіберуі мүмкін.

12.4. Тараптар Шартты тоқтатқан жағдайда шарт бойынша өзара есеп айырысу Шарттың қолданылу кезеңінде жасалған соңғы операция өңделген сәттен бастап 365 (үш жүз алпыс бес) күнтізбелік күн өткеннен кейін, Банк көрсетілген мерзімде наразылық болмаған немесе алмаған жағдайда ғана аяқталған болып саналатынын анықтады. Банк көрсетілген мерзімде қандай да бір операциялар бойынша наразылық түскен немесе алған жағдайда, Тараптардың Шарт бойынша өзара есеп айырысуы осы наразылықтарды және олармен байланысты барлық өзара есеп айырысуларды реттегеннен кейін ғана аяқталған болып есептеледі.

**13. Қолданылатын құқық және дауларды шешу**

13.1. Тараптар Шартты орындау процесінде туындайтын барлық даулар келіссөздер жолымен шешілетініне келіседі.

13.2. Туындаған дауларды келіссөздер жолымен шешу мүмкін болмаған жағдайда, мұндай даулар ҚР заңнамасында белгіленген тәртіппен шешіледі, дау Банктің қалауымен Банктің тіркелген орны және/немесе орталық кеңсесінің немесе филиалының орналасқан жері бойынша сотта шешіледі.

13.3. Шартты орындауға байланысты даулар туындаған жағдайда Тараптар арасында берілетін және/немесе Банкте және/немесе Кәсіпорында сақталатын, жасалған Операцияларға қатысты электрондық құжаттар мен деректер, сондай-ақ ХТЖ/Эмитент Банктерден/Карта ұстаушыларынан алынған құжаттардың басып шығарылған нұсқасы сотта дәлелдемелер ретінде ұсынылуы және жазбаша дәлелдемелерге тең болуы мүмкін.

**14. Сыбайлас жемқорлыққа қарсы ескертпе**

14.1. Тараптар сыбайлас жемқорлықты болдырмау және Тараптардың Шарт бойынша сыбайлас жемқорлық қызметіне Тараптардың тартылу тәуекелдерін болдырмау мақсатында сыбайлас жемқорлық қызметіне тартылуы мүмкін контрагенттермен іскерлік қарым-қатынас тәуекелін азайтады, сондай-ақ сыбайлас жемқорлыққа қарсы іс-қимыл мақсатында өзара жәрдемдеседі.

14.2. Шартты жасасқан кезде, сондай-ақ Шарт бойынша өз міндеттемелерін орындаған, өзгерткен және орындаудан бас тартқан кезде Тараптар, олардың қызметкерлері, лауазымды тұлғалары, уәкілетті өкілдері, делдалдары және Шарт талаптарын орындаумен байланысты Тараптардың/Тараптың атынан әрекет ететін басқа тұлғалар қолданылатын заңнама талаптарын, соның ішінде сыбайлас жемқорлыққа қарсы іс-қимыл саласындағы заңнама талаптарын бұзатын немесе бұзуға ықпал ететін әрекеттерді жасаудан, жасауға түрткі болудан тыйылады. қылмыстық жолмен алынған кірістерді заңдастыруға (жылыстатуға) қарсы іс-қимыл туралы халықаралық актілерді бұзу

14.3. Шартты жасасу, орындау, өзгерту және орындаудан бас тарту кезінде Тараптар өздеріне келесідей міндеттемелерді қабылдайды:

1) Тараптар, олардың қызметкерлері, лауазымды тұлғалар, уәкілетті өкілдер мен делдалдар шарт бойынша қандай да бір ақшаны, бағалы қағаздарды, өзге де мүлікті ұсынбайды, уәде бермейді, талап етпейді, беруге рұқсат етпейді, ұсынбайды, мүліктік сипаттағы қызметтерді көрсетпейді, жұмыстарды орындамайды, қандай да бір пайда (артықшылық) алу мақсатында немесе өзге мақсаттарға қол жеткізу үшін осындай және/немесе басқа тұлғалардың әрекеттеріне (әрекетсіздігіне) және/немесе шешімдеріне ықпал ету үшін тікелей немесе жанама, жеке немесе делдалдар арқылы кез келген тұлғаларға қандай да бір мүліктік құқықтар бермейді.

2) Тараптар, олардың қызметкерлері, лауазымды тұлғалар, уәкілетті өкілдер және шарт бойынша делдалдар келесі Тарап өкілдерін қандай да бір жолмен, оның ішінде қаражат сомаларын, сыйлықтар ұсыну, оларға тегін жұмыстар орындау (қызметтер көрсету) арқылы қызметкерді белгілі бір тәуелділікке байлайтын және ынталандырушы Тарап пайдасына қандай да бір әрекеттер орындауын қамтамасыз етуге бағытталған өзге әдістер арқылы ынталандырудан бас тартады;

3) Тараптар өздеріне белгілі болған, мүдделер қақтығысының туындауы үшін негіз болып табылатын немесе болуы мүмкін мән-жайлар туралы бір-бірін хабардар етеді; мүдделер қақтығысының туындауына әкеп соғатын немесе туындау қаупін туғызатын іс-әрекеттер (әрекетсіздік) жасаудан тартынады; Шарт бойынша тараптардың қарым-қатынастары шеңберінде және оларға байланысты сыбайлас жемқорлық құқық бұзушылықтар мен мүдделер қақтығыстарын анықтау, алдын алу және болдырмау мақсатында бір-біріне өзге де жәрдем көрсетеді.

Шартта мүдделер қайшылығы Тараптардың қызметкерлерінің, оның ішінде мемлекеттік функцияларды орындауға уәкілеттік берілген тұлғаларға теңестiрiлген тұлғаларының тапсырыс беруші және (немесе) клиенттері үшін жағымсыз салдарға алып келетін жеке мүдделері мен олардың лауазымдық өкілеттіктері арасындағы қайшылық, мұндай жағдайда аталған адамдардың жеке мүдделері олардың өз лауазымдық/функционалдық міндеттерін орындамауына және (немесе) тиісінше орындамауына алып келуі мүмкін, сондай-ақ Шарт талаптарын тиісті түрде орындауға ықпал етуі мүмкін жағдайды білдіреді.

Жеке мүдде Тараптың, оның қызметкерінің, уәкілетті өкілінің, делдалының және (немесе) жақын туыстары және/немесе жұбайы (зайыбы) және/немесе жекжаттары, Тарап, оның қызметкері, уәкілетті өкілі немесе делдалы және (немесе) оның жақын туысы және/немесе жұбайы (зайыбы) және/немесе жекжаты мүліктік, корпоративтік немесе басқа жақын қарым-қатынаспен байланысты азаматтар мен ұйымдардың ақша, өзге мүлік түрінде табыс табу, оның ішінде мүліктік құқықтарға ие болу, мүліктік сипаттағы қызметтерді, орындалған жұмыс нәтижелерін алу немесе қандай да бір басқа пайда (артықшылық) табу мүмкіндігін білдіреді.

14.4. Шарттың 14.2,14.3-тармақтарының ережелері ол жасалғанға дейін туындаған, бірақ шарт жасасуға байланысты қатынастарға қолданылады.

14.5. Тарап екінші Тараптың, оның қызметкерлерінің, лауазымды тұлғаларының, уәкілетті өкілдерінің немесе Келісім бойынша делдалдардың Шарттың 14.2.3. – 14.2.3. тармағының қандай да бір ережелерін іс жүзінде немесе ықтимал бұзуы (бұдан әрі – Сыбайлас жемқорлық бағытын бұзу) туралы мәліметтер пайда болған жағдайда, мұндай Тарап бұл туралы екінші Тарапты дереу жазбаша хабардар етуге міндеттенеді.

14.6. Жазбаша хабарламада Тарап контрагенттің осы шарттардың қандай да бір ережелерін бұзу болғанын немесе болуы мүмкін екенін анық растайтын немесе болжауға негіз болатын, қолданылатын заңнамада пара беру немесе алу, коммерциялық сатып алу ретінде сараланатын әрекеттерден, сондай-ақ Сыбайлас жемқорлыққа қарсы заңнаманың талаптарын бұзатын әрекеттерден көрінетін фактілерге сілтеме жасауға немесе материалдарды ұсынуға міндетті.

14.7. Хабарламаны алған Тарап оның құпия қаралуын қамтамасыз етеді, сондай-ақ хабарламаны алған күннен бастап 15 (он бес) күнтізбелік күннен аспайтын мерзімде екінші Тарапқа дәлелді жауап жібереді. Хабарлама алған Тарап хабарлама жіберу үшін негіз болған және/немесе растайтын құжаттармен және/немесе материалдармен сыбайлас жемқорлық бағыттылығының бұзылуына байланысты хабарламада ұсынылған мән-жайлармен келіспеген жағдайда, ол өзінің жауабында сыбайлас жемқорлық бағыттылығының бұзылуы туралы жіберілген мәліметтерге қатысты негізделген қарсылықтар келтіруі тиіс.

14.8. Тарап екінші Тараптан Сыбайлас жемқорлық бағыттылығының бұзылуын растайтын жауап алған немесе Тарап екінші Тараптан алған жауабында Сыбайлас жемқорлық бағыттылығының бұзылуы туралы жіберілген мәліметтерге қатысты қарсылықтар болмаған жағдайда, Тарап Шартты орындаудан бас тарту туралы жазбаша хабарлама жібере отырып, біржақты соттан тыс тәртіпте Шартты орындаудан бас тартуға құқылы.

Екінші тарап біржақты соттан тыс тәртіпте Шартты орындаудан бас тарту туралы тиісті жазбаша хабарламаны алған күннен бастап күнтізбелік 10 (он) күн өткен соң шарт бұзылды деп есептеледі. Осы тармақтың ережелеріне сәйкес Шартты орындаудан бас тартуға бастамашы болған Тарап Шартты осындай орындаудан бас тарту нәтижесінде туындаған нақты залалды өтеуді талап етуге құқылы.

**15. Қорытынды ережелер**

15.1. Тараптар Шарт аясында Тараптардың қарым-қатынастарын құқықтық реттеу көзі Шарт, ҚР заңнамасы, ХТЖ Ережелері болып табылатынымен келіседі. ХТЖ Ережелерінің қағидаларына қайшы келетін Шарттың кез келген талаптары мен ережелері (шарт жасасу кезінде белгілі болған, сондай-ақ болашақта әзірленген) ХТЖ Ережелеріне сәйкес келтірілуі тиіс.

15.2. Кәсіпорынның шарт бойынша өз құқықтары мен міндеттерін Банктің жазбаша келісімінсіз шарт бойынша тарап болып табылмайтын үшінші тұлғаға беруге құқығы жоқ. Банк жазбаша хабардар ету арқылы өзінің құқықтарын беруге және шарт бойынша міндеттемелерді (толық немесе бір бөлігін) Кәсіпорынның алдын ала келісімінсіз ХТЖ-тен лицензиясы немесе өзге де рұқсаты бар үшінші тұлғаларға беруге құқылы, бұл ретте Банк мұндай беру туралы Кәсіпорынды оны жасаған сәттен бастап 10 (он) жұмыс күні ішінде жазбаша хабардар етеді.

15.3. Кәсіпорында өзгерістер болған жағдайда (интернет-дүкеннің атауы, Сауда атауы, Интернет-дүкен желісінің мекенжайы (URL), интернет-дүкеннің IP-мекенжайы, Интернет-дүкенде сатылатын Тауарлар мен Қызметтердің ерекшеліктері, заңды мекенжайы, Нақты мекенжайы, Банктік деректемелері (төлем операцияларын өтеуді жүзеге асыру қажет болатын Банктік шот нөмірі), ЖСН, БСН, байланыс тұлғасы туралы мәліметтер (Т.А.Ә., телефон, факс, e-mail) өзгерген жағдайда Шартқа қосымша келісім жасалмайды. Бұл жағдайда Кәсіпорын жазбаша түрде, Шарттың 15.7. т. көрсетілген тәсілдердің бірімен сәйкес өзгертулер күнінен бастап 10 (он) жұмыс күні ішінде Банкке растаушы құжаттарды ұсына отырып, хат жібереді.

15.4. Тараптар Банкке ХТЖ Карталарының белгілі бір түрінің эквайрингін тоқтату туралы ХТЖ-тан талап түскен жағдайда, тұтастай алғанда да, Кәсіпорынға қатысты да осындай ХТЖ Карталарының белгілі бір түрінің эквайрингін тоқтату туралы Банк бір жақты соттан тыс тәртіппен талап келіп түскен ХТЖ Карталарының тиісті түрінің эквайрингінен бас тартуға құқылы екендігі туралы келісімге келді. Бұл ретте: егер 4) тармақтың d) және/немесе е) тармақшаларының талаптары сақталмаса, берешек қалдығы толық көлемде кешірілуге жатады;

• Банк алған ХТЖ талабында көрсетілген күннен бастап осындай Карталарды пайдалана отырып жасалатын операциялар бойынша есеп айырысуларды жүзеге асыру бойынша Банктің міндеттемелері тоқтатылады;

•Банк Кәсіпорынға осындай Карталарды пайдалана отырып жүзеге асырылатын операциялар бойынша есеп айырысуларды жүзеге асырудың тоқтатылғаны туралы хабарлайды.

15.5. Кәсіпорын өзінің келісімін растайды және нұсқау мен мыналарды пайдалануға тиісті рұқсат береді: 1) Кәсіпорынның атауы (оның ішінде сауда атаулары); 2) Кәсіпорынның мекенжайы(лары); 3) Кәсіпорынның байланыс телефондары; 4) Кәсіпорынның тауар белгілері мен логотиптері; 5) Кәсіпорын Карталарды қабылдап, операциялар жасау мақсатында Банк сервистерін пайдалана отырып, төлемдерді қабылдауды жүзеге асыру фактісі-Банк және оның серіктестері тарататын немесе пайдаланатын жарнамалық материалдарда (оның ішінде Интернет желісіндегі сайттарда, жарнамалық брошюралар мен баспа басылымдарында).

15.6. Кәсіпорын Банкке жарнаманы, оның ішінде электр байланысы желілері бойынша, сондай-ақ жылжымалы радиотелефондық байланыс желілері бойынша, Банктен, оның контрагенттерінен және/немесе үлестес тұлғалардан жарнама алуға келісім береді.

15.7. Шартта көзделген жағдайларды қоспағанда, шарт бойынша барлық хабарламалар, хат-хабарлар және басқа да хабарлар Тараптарға жазбаша түрде беріледі және:

- қолма-қол жеткізіледі; немесе

- Өтініште көрсетілген тиісті мекенжай бойынша хатпен немесе жөнелтуші алдын ала көрсетуі тиіс алушының басқа мекенжай бойынша (өзгерген жағдайда) жіберіледі; немесе

- Өтініште көрсетілген электрондық пошта арқылы; немесе

- жеке кабинет арқылы.

 Шарт бойынша хабарламаларды, хат-хабарларды және басқа да хабарламаларды беруді Тараптар таңдаған байланыс арнасы хабарламаны адресатқа жеткізу туралы растауды көздеген жағдайда жүзеге асыруға тиіс.

15.8. Кәсіпорын Банктің кейбір қызметтерді ұсынуын тоқтатуға/шектеуге әкелуі мүмкін ҚР заңнамасымен, халықаралық/үкіметаралық келісімдермен, шетелдік заңнамамен (оның ішінде АҚШ, Ұлыбритания, Еуропалық Одақ және өзге де елдердің заңнамасымен), ХТЖ, басқа органдармен, ұйымдармен белгіленген және /немесе Еуропалық Одақ, АҚШ Үкіметі (АҚШ Қазынашылығының Шетелдік активтерді бақылау бойынша басқармасын, АҚШ Мемлекеттік Департаментін, АҚШ Сауда министрлігін қоса алғанда) және басқа мемлекеттер енгізген шаралар, санкциялар және/немесе шектеулер қолданылған кезде Банк Шартты орындауды тоқтатуға/тоқтата тұруға құқылы екенінен хабардар және онымен келіседі.

15.9. Банк Шарт талаптарының өзгерістері туралы Банк бөлімшелерінде және www.berekebank.kz сайтында ақпаратты жариялау арқылы хабарлайды. Өзгерістер Банк сайтында жарияланған күннен бастап күшіне енеді. Кәсіпорын Шарттағы өзгерістермен келіспеген жағдайда Кәсіпорын Шарттың 12.2.-тармағында қарастырылған тәртіпте Шартты бұзуға құқылы. Кәсіпорын міндетті түрде Банктің интернет-сайтында жарияланатын Шарттағы өзгерістерді бақылап, танысып отыруға міндетті.

Қазақстан Республикасының заңнамасында осы Шартқа өзгертулер және/немесе толықтырулар енгізуді талап ететін өзгертулер болған жағдайда, Шартқа осы тармақпен белгіленген тәртіпке сәйкес өзгертулер мен толықтырулар енгізілгенге дейін Тараптар Қазақстан Республикасы заңнамасының тиісті қағидаларын басшылыққа алады.

15.10. Кәсіпорын Банкке өзі туралы, соның ішінде банктік құпияны құрайтын ақпаратты, ХТЖ қатысушыларына/ қылмыстық жолмен алынған кірістерді заңдастыруға қарсы іс-қимыл бағдарламалары шегінде корреспондент банктерге (АМL-рәсімдер), уәкілетті органдарға/тұлғаларға, ХТЖ/ХТЖ қатысушыларына, сондай-ақ басқа тұлғаларға, с.і. Банкке клиенттердің құжаттарын тапсыру бойынша, Кәсіпорын мен Банк/ Кәсіпорынға қызмет көрсеткен кезде Банк пен үшінші тұлғалар арасындағы ақпараттық-технологиялық өзара іс-қимылды қамтамасыз ету, курьерлік, консультациялық, заңгерлік, аудиторлық және басқа қызметтерді, соның ішінде берешекті қайтару бойынша немесе талап ету құқықтарын беру/құқықтарды және/немесе міндеттемелерді тапсырумен байланысты қызмет көрсететін тұлғаларға ашу (с.і. тапсыру және пайдалану) құқығын береді. Мұндай ақпаратты ашу (оның ішінде беру және пайдалану) тәртібі мен тәсілдерін Банк дербес айқындайды.

15.11. Шарттың қандай да бір ережесі заңсыз, жарамсыз немесе сот қорғанысын пайдаланбайтын болса, ол Шарттың қалған ережелерінің жарамдылығына әсер етпейді.

15.12. Шарттың тілдері ретінде Тараптар мемлекеттік және орыс тілдерін таңдады. Тараптар Шарттың тілдері оларға толық түсінікті және Шарттың мағынасы мен мәні жалпы және оның бөлімдерін жеке алғанда толық түсінікті деп мәлімдейді. Әр түрлі оқылған (қарама қайшы оқылған) жағдайда, Тараптар орыс тіліндегі мәтінді басшылыққа алады.

15.13. Келесі қосымшалар Шарттың ажырамас бөліктері болып табылады:

* № 1 Қосымша: Интернет желісінде жасалатын аударымдар бойынша есеп айырысуды жүзеге асыру туралы шарт талаптарына қосылу туралы өтініш;
* № 2 Қосымша: Кәсіпорынның Интернет-дүкенін ресімдеу;
* № 3 Қосымша: Лимиттер;
* № 4 Қосымша: Интернет-дүкенді тіркеуге өтінім;
* №5 қосымша: Операциялар Тізілімінің Форматы;

**Интернет желісінде жасалатын аударымдар бойынша**

**есеп айырысуды жүзеге асыру туралы шартқа**

**№ 1 Қосымша**

**Нысан**

**Интернет желісінде жасалатын аударымдар бойынша есеп**

**айырысуды жүзеге асыру туралы шарт талаптарына қосылу**

**туралы өтініш**

|  |
| --- |
| Толық атауы(бұдан әрі мәтін бойынша - "Кәсіпорын"): |
| Қысқаша атауы: |
| Орналасқан жерінің заңды мекенжайы:Орналасқан жерінің нақты мекенжайы: |
| Атқарушы орган: |
| БСН/ЖСН: |
| Домен: |
| Аударым жасау үшін банктік шот деректемелері:  |
| Телефон: |
| Электронды пошта мекенжайы: |
| Қызмет түрі: |
| МСС: |
| Айналымдар: |
| Банк комиссия операция сомасынан %: |
| Кәсіпорын Карталардың мынадай түрлерін қабылдайды (қажеттісін белгілеу):* Интернет-дүкен арқылы транзакциялар 3D Secure технологиясын пайдалана отырып жүзеге асырылатын Карталар;
* Интернет-дүкен арқылы транзакциялар 3D Secureтехнологиясын пайдаланбай жүзеге асырылуы мүмкін Карталар.
 |

1. Кәсіпорын «Bereke Bank» АҚ-да (Lesha Bank LLC (Public) ЕБ) Интернет желісінде жасалатын аударымдар бойынша есеп айырысуды жүзеге асыру туралы шарт талаптарына қосылу туралы өтінішке (бұдан әрі - Өтініш) қол қою арқылы келесілерді растайды:

1.1. Интернет желісінде жасалатын аударымдар бойынша есеп айырысуды жүзеге асыру туралы шартпен (бұдан әрі - Шарт) және оның қосымшаларымен, тарифтерімен танысып шыққанын және олармен келісетінін (танысу үшін қажетті уақыттың берілуімен) және оларды тиісті түрде орындауға міндеттенетінін.

1.2. Кәсіпорынның банктік шоттарынан ақшаны есептен шығару/алу тәртібімен және негіздерімен танысып шыққанын және келісетінін және Банктің Шартта қарастырылған жағдайларда Кәсіпорынның Банк ашқан және қызмет көрсететін кез келген валютадағы кез келген банктік шоттарын тікелей дебеттеу арқылы ақшаны алуына (есептен шығаруына) өзінің қайтарып алынбайтыг келісімін беретінін.

1.3. Шартқа қосылатынын.

1.4. https://berekebank.kz сайтында жарияланған Мәліметтерді, оның ішінде дербес деректерді, банктік және заңмен қорғалатын өзге де құпияны қамтитын мәліметтерді жинауға және өңдеуге келісім талаптарымен (бұдан әрі – Талаптар) танысып шыққанын (танысып шығу үшін қажет уақыт берілуімен); Талаптардың мазмұнына сәйкес Банктің мәліметтерді жинауына және өңдеуіне келісім бергенін; осы Келісім мен Талаптар бірге ҚР заңнамасының талаптарына сәйкес мәліметтерді, соның ішінде дербес деректерден, банктік және заңмен қорғалатын өзге де құпияны құрайтын мәліметтерді жинауға және өңдеуге жазбаша келісім болып табылатынын.

2. Кәсіпорынның Өтініште көрсетілген мекенжайы Кәсіпорынның нақты орналасқан жерінің мекенжайы.

3. Кәсіпорын Банкке толтырған және берген Өтініште, сондай-ақ Шартты жасау үшін ұсынылған құжаттарда көрсетілген мәліметтердің толықтығын, нақтылығын, дұрыстығын растайды.

4. Банктің уәкілетті тұлғасы қол қойған және мөр басқан сәттен бастап Банк Өтінішті қабылдаған, Шарт акцепттелген, сондай-ақ Банкпен жасалған болып саналады.

**Кәсіпорынның Уәкілетті тұлғасы**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(лауазымы, тегі, аты, әкесінің аты (бар болса) толық) (қолы)\*

Кәсіпорынның (бар болса) М.О. «\_\_\_\_» \_\_\_\_\_\_\_\_\_\_\_\_\_\_\_\_\_\_\_\_ «\_\_\_\_\_\_\_» ж.

(Толтырылған күні)

Өтініш акцепттелді.Банктің Уәкілетті тұлғасы (ТАӘ)\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (қолы, мөрі)

**\****Өтінішті электронды түрде берген жағдайда аталған деректер көрсетілмейді, Өтінішке Кәсіпорынның уәкілетті тұлғасының электрондық цифрлық қолтаңбасы қол қойылады немесе Кәсіпорынды динамикалық сәйкестендіру арқылы расталады және Кәсіпорын мөрі (бар болса), сондай-ақ Банктің мөрі басылмайды мен уәкілетті тұлғасының қолы қойылмайды.*

**Интернет желісінде жасалатын аударымдар бойынша**

**есеп айырысуды жүзеге асыру туралы шартқа**

**№2 Қосымша**

1. Кәсіпорынның Интернет дүкенін рәсімдеу:

* Карта Ұстаушыларға/Клиенттерге ұсынылатын Кәсіпорынды, Тауарларды және/немесе Қызметтерді нақты сәйкестендіру;
* тауарды жеткізу және / немесе Қызметтерді көрсету тәртібі мен мерзімдерін түсіндіру;
* Тауарлар және/немесе Қызметтердің түпкілікті құны, соның ішінде жеткізу шығындары мен ҚҚС;
* сапасыз және / немесе жиынтықталмаған тауар жеткізілген жағдайда Карта Ұстаушыға/Клиентке Кәсіпорынның тауарды ауыстыру тәртібін түсіндіру;
* Карта Ұстаушының/Клиенттің мәлімделген сипаттамаларға немесе сипаттамаға сәйкес келмейтін сапасыз және/немесе жиынтықталмаған тауарды және/немесе тауарды алудан бас тартқан немесе егер тауар белгіленген мерзімде жеткізілмеген жағдайда, Картаны Ұстаушының/Клиенттің Кәсіпорынға тауарды қайтару тәртібін және қайтарылған тауарға төленген ақшаны қайтару тәртібін түсіндіру;
* тапсырыс берілген тауардың және / немесе қызметтің ықтимал күшін жою үшін мерзім;
* даулы мәселелерді шешу үшін байланыс телефондарының нөмірлері және Кәсіпорынның пошталық мекенжайы;
* егер Шартқа № 1 қосымшаға сәйкес Кәсіпорын тек қана Карталарды, транзакцияларды интернет-дүкен арқылы 3D Secure технологиясын пайдалана отырып жүзеге асыратын болса, бұл туралы шарт Интернет-дүкенде орналастырылуы тиіс.

 Кәсіпорын қосымша ұсынатын тауарлар / қызметтер Қазақстан Республикасының қолданыстағы заңнамасының талаптарына, ҚР Ұлттық Банкі және ХТЖ белгілеген ережелерге сәйкес келуі тиіс.

2. Интернет-дүкен төменде көрсетілген талаптарға сәйкес келуі және әрқашан келесі ақпаратты жариялауы тиіс:

2.1. Интернет-дүкеннің барлық ішкі сілтемелері жұмыс істеуі және өңделуі керек.

2.2. Интернет-дүкенде сайттардың сілтемелері немесе баннерлері, сондай-ақ Қазақстан Республикасының қолданыстағы заңнамасының талаптарына қайшы келетін баннерлік желілердің сілтемелері, оның ішінде күдікті сайттардың (мысалы, ересектерге арналған сайттар және т.б.) болмауы тиіс.

2.3. ХТЖ мен Банктің логотиптері бизнес не үшін жүргізіліп жатқанына қатысты Карта ұстаушыларын жаңылыстырмауы тиіс.

2.4. Интернет-дүкенде Кәсіпорын туралы оның қызмет түрін анық көрсететін нақты анықтамалық ақпараттың болуы. Интернет-дүкенінде, Кәсіпорынның орналасқан елі, мекенжайы, корреспонденцияға арналған мекенжайы (мекенжайын талап етілгенге дейін көрсетпеуге болмайды), сондай-ақ Карта ұстаушысы Интернет-дүкеннің қолдау қызметімен байланыса алатын байланыс телефондарының болуы міндетті шарт болып табылады.

2.5. Интернет-дүкенде Карталарды пайдалана отырып тауарлар/қызметтер ақысын төлеу рәсімдерінің сипаттамасының болуы.

2.6. Интернет-дүкенде мерзімдері, тәсілдері сияқты кәсіпорын тауарларын/көрсететін қызметтерін ұсыну туралы ақпараттың, сондай-ақ картаны пайдалана отырып операция жасағаннан кейін тауарларды/көрсететін қызметтерді алу туралы анық түсінік алу үшін қажетті кез келген басқа да ақпараттың болуы.

2.7. Интернет-дүкеннің электрондық терезесінің жұмысымен және/немесе банктің талаптарымен байланысты барлық беттер жалғыз домен атауының астында болуы керек.

2.8. Сондай-ақ, Интернет-дүкенде келесі ақпарат орналастырылуы керек:

●Карта ұстаушысынан алынатын деректердің құпиялылығын сақтау туралы ереже;

●Қызметтерді/тауарларды төлеу бойынша жасалған транзакция құжаттарының көшірмелерін сақтау туралы Карта ұстаушыларға жүгіну;

●Карта ұстаушыларға олардың деректерін қорғаудың әдістері мен құралдары туралы жүгіну;

●Тауарды қайтару/қызметтерді жою саясаты.

3. Кәсіпорынға арналған Банктің ұсыныстары.

3.1. Интернет-дүкен домені екінші деңгейлі домен болуы ұсынылады.

3.3. Интернет-дүкеннің электрондық витринасында, егер бар болса, тауарларды (жұмыстарды, көрсетілетін қызметтерді) жеткізу бойынша экспорттық шектеулердің сипаттамасының болуы қайта ұсынылады.

4. Тыйым салынған қызмет түрлері

4.1. Кәсіпорынның келесі тыйым салынған қызметтерді көрсетуге, тауарларды сатуға құқығы жоқ:

4.1.1. Құмар ойындар (оның ішінде казино фишкаларының ақысын төлеу, құмар ойындары, онлайн-казино, Лото), лотереялар, сонымен қатар, букмекерлік қызметтер (ставкалар қабылдау, ақша немесе басқа да құндылықтарға материалдық құндылыққа бәс тігу);».

4.1.2. Кредиттерді қайта қаржыландыру (қайта кредит беру), өзара кредит беру, қарыздар беру қызметтері;

4.1.3. Чек бойынша қолма-қол ақша/бизнес-кепілдіктер алу қызметтері;

4.1.4. Қаржылық пирамидалар, желілік маркетинг;

4.1.5. Зияткерлік меншік құқықтарын сату немесе бұзу;

4.1.6. Дербес деректерді қамтитын дерекқорларды сату;

4.1.7. Қорлау материалдарын тарату (мысалы, моральдық қорлайтын тауарлар, этникалық немесе нәсілдік тұрғыдан қорлайтын материалдар, есте қаларлық нацистік заттар, зорлық-зомбылықты, этникалық араздықты, жеккөрушілікті, нәсілшілдікті, қорлайтын және қорлайтын сөздер мен қорлауды уағыздайтын тауарлар);

4.1.8. Заңсыз қызметті көтермелейтін немесе басқаларды заңсыз қызметке қатысуға итермелейтін материалдар мен тауарлар;

4.1.9. Елдің мәдени құндылықтарын құрайтын тарих пен өнер туындыларын сату;

4.1.10. Заңсыз саудаға, қаржылық алаяқтыққа, заңсыз жолмен алынған ақшаны жылыстатуға және заңдастыруға қарсы күрес мақсаттары үшін есепке алу жүйелері иесінің жеке басын тиісінше сәйкестендіруді қамтамасыз етпейтін қаржы немесе төлем құралдары;

4.1.11. Порнография, жыныстық бағдардағы контент, "ересектерге арналған тауарлар";

4.1.12. Темекі өнімдері мен алкогольді ішімдіктерді сату;

4.1.13. Уларды, есірткілік заттарды және психотроптық заттарды сату;

4.1.14. Рецептілік дәрілік препараттарды (ББҚ, дәрілік шөптер және т. б.) сату;

4.1.15. Солтүстік бұғы өсіруден алынған дәрілік шикізатты сату (панты және эндокриндік шикізат);

4.1.16. Адам ағзалары мен қалдықтарын сату;

4.1.17. Мемлекеттік айырым белгілерін, үкіметтік құжаттарды, униформаларды, үкіметтік жеке куәліктер мен лицензияларды, сондай-ақ полицияға(милицияға) қатысы бар тауарларды сату;

4.1.18. Контрафактілік, жалған тауарларды/қызметтерді сату ();

4.1.19. Бағалы және сирек кездесетін металдарды, асыл тастарды және олардан жасалған бұйымдарды, сондай-ақ құрамында бағалы және сирек кездесетін металдар мен асыл тастар бар қалдықтарды сату;

4.1.20. Уранды және басқа да бөлінетін материалдар мен олардан жасалған бұйымдарды сату;

4.1.21. Радиоактивті заттар мен изотоптар пайдаланылатын аспаптар мен жабдықтарды, рентген жабдықтарын сату;

4.1.22. Радиоактивті материалдардың, жарылғыш заттардың қалдықтарын сату;

4.1.23. Құқық қорғау органдары тыйым салған атыс қаруы мен оның қосалқы бөлшектерін, оқ-дәрілерді, суық қаруды, әскери техниканы, жарылғыш заттар мен жару құралдарын, жауынгерлік улы заттар мен олардан қорғану құралдарын, зымыран-ғарыш кешендерін, әскери мақсаттағы байланыс және басқару жүйелерін, шифрлау техникасын, сондай-ақ жоғарыда аталған құрылғыларды өндіруге және пайдалануға арналған нормативтік-техникалық құжаттаманы сату;

4.1.24. Қару-жарақ пен әскери техниканы жасау жөніндегі ғылыми-зерттеу және жобалау жұмыстарының, сондай-ақ іргелі іздестіру зерттеулерінің нәтижелерін сату;

4.1.25. Арнайы техникалық құралдарды (әзірленген, бейімделген, бағдарламаланған) сату;

●Акустикалық ақпаратты жасырын алу және тіркеу үшін;

●Жасырын визуалды бақылау және құжаттау үшін;

●Телефон сөйлесулерін жасырын тыңдау үшін;

●Техникалық байланыс арналарынан ақпаратты жасырын ұстап алу және тіркеу үшін;

●Көлік құралдарының және басқа да объектілердің қозғалысын жасырын бақылау үшін;

●Үй-жайларды, көлік құралдарын және басқа да объектілерді жасырын тексеру үшін;

● Сондай-ақ, осы құралдарды өндіруге және пайдалануға арналған нормативтік-техникалық құжаттама;

4.1.26. Бір немесе бірнеше радиотаратушы құрылғылардан және (немесе) олардың құрамаларынан және 9 кГц-тен жоғары жиіліктегі радиотолқындарды беруге және қабылдауға арналған қосалқы жабдықтан тұратын жоғары жиілікті құрылғыларды сату;

4.1.27. Құлыптарды бұзу және ашу үшін құрылғыларды сату.

4.1.28. Еркін сатылатын өзге де тауарларды/қызметтерді сату;

●Қазақстан Республикасының заңнамасымен тыйым салынған немесе шектелген

●Банктің немесе халықаралық төлем жүйелерінің іскерлік беделіне теріс әсер етуі мүмкін

5. Даулы жағдайлар туындаған жағдайда Банкке ұсыну үшін қажетті құжаттардың тізімі:

* Интернет-дүкен/мобильдік қосымшада сатылатын Тауарлар мен Қызметтерді Карта Ұстаушыларының төлеу шарттары туралы шарт;
* Жеткізілген Тауарлар тізбесі және Карта Ұстаушының/Клиенттің Тауарларды алуда қолы қойылған тауар жүкқұжаты (немесе жеткізу парағы).
* және/немесе
* Карта Ұстаушының/Клиенттің қызметті алғанын растайтын, Карта Ұстаушының/Клиенттің қолымен расталған құжат.

**Интернет желісінде жасалатын аударымдар бойынша**

**есеп айырысуды жүзеге асыру туралы шартқа**

**№3 Қосымша**

|  |
| --- |
| **Лимиттер:**  |
| **Атауы** **атауы** | **Мәні** | **Лимиттен асқан жағдайда Банктің әрекеті** |
| Төлем операциялары бойынша жалпы сома лимиті бір күнтізбелік күн үшін |  5 000 000 KZT | Төлем операциялары бойынша ақша аударымдары (әрқайсысы жеке немесе басқа төлем операцияларымен бірге),асып кеткен аталған лимит себептері анықталғанға дейін тоқтатыла тұрады. |
| Бір төлем операциясы бойынша сома лимиті | 500 000 KZT | Көрсетілген лимиттен асатын төлем операциялары бойынша ақша аударымдары себептері анықталғанға дейін тоқтатыла тұрады. |
| Бір күнтізбелік күн үшін төлем операциялары санының лимиті | 10 (десять) штук | Егер төлем операцияларының жалпы сомасы, ол бойынша Кәсіпорын Банкке жіберілетін авторизация туралы сұрау салу көрсетілген лимиттен кез келген жеке алынған күнтізбелік күні асып кетсе, Банк осындай төлем операциялары бойынша авторизация беруден бас тартады және көрсетілген төлем операциялары жүргізілмейді. |
| Кез келген жеке Картаны/Банк сервисін пайдалана отырып, бір күнтізбелік күн үшін төлем операциялары санының лимиті | 3 (үш) дана | Банк авторизацияны ұсынбайды |

**Интернет желісінде жасалатын аударымдар бойынша**

**есеп айырысуды жүзеге асыру туралы шартқа**

**№ 4 Қосымша**

|  |
| --- |
| **Интернет-дүкенді тіркеуге өтінім** |
|  |  |  |
| **Кәсіпорынның атауы** |
| Толық заңды атауы |   |
| Ағылшын тіліндегі бас әріптермен қысқартылған атауы |   |
| Негізгі қызмет түрлері\* |   |
| МСС |   |
| **Кәсіпорын туралы мәліметтер**  |
| АҚ, ЖШС және т.б. үшін БСН / ЖК үшін ЖСН |   |
| Заңды мекенжайы |   |
| Ағылшын тіліндегі заңды мекенжайы |   |
| Нақты мекенжайы |   |
| **Кәсіпорын басшысы туралы мәліметтер** |
| ТАӘ (толығымен) |   |
| Байланыс телефоны |   |
| Құжат |   |
| құжаттың № |   |
| Резидент |   |
| Берілген күні |   |
| Байланыс деректері |   |
| ЖСН |   |
| **Лицензиялауға жататын қызметті жүзеге асыру құқығына лицензия туралы мәліметтер** |
| Түрі |   |
| Құжат |   |
| Берілген күні |   |
| Қолданылу мерзімі |   |
| Лицензияланатын қызметтің тізбесі |   |
| **Интернет-дүкен деректері**  |
| Интернет-дүкен домені |   |
| Интернет-дүкеннің мекенжайы (URL) |   |
| **Айналым бойынша деректер** |
| Болжамды орташа айлық айналым (теңгемен)  |   |
| Болжамды орташа чек (теңгемен) |   |
| Болжанатын минималды чек (теңгемен) |   |
| **Банк деректемелері (өтеу үшін)** |
| Ағымдағы шот (ЖСК) |   |
| Банктің атауы |   |
| Банктің БСК |   |
| Сыйақы мөлшерлемесі (тариф) |   |
| **Интернет-эквайринг туралы ақпарат (қажеттісін қалдыру)** |
| Төлем түрі¹ | Бір фазалық төлеу | Екі фазалық төлеу  |
| Реверсалдар (операциядан бас тарту)² |   | Жоқ |
| Рефанда (операцияны қайтару)³ |   | Жоқ |
| Ұзақ жазба (авиакомпаниялар үшін) |   | Жоқ |
| Контактные данные тех. специалиста Предприятия / Кәсіпорынның техникалық маманының байланыс деректері: ТАӘ, тел.,@-mail |   |
|  *Интернет-дүкенді тіркеу туралы өтінімде көрсетілген ақпараттың растығын, толықтығы мен өзектілігін растаймын. Ақпарат өзгерген жағдайда тиісті құжаттарды ұсына отырып, Банкті уақытылы хабарландыруға міндеттенеміз* |
|  |  |  |
|  |  |  |
| \_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_/  | «\_\_\_\_» \_\_\_\_\_\_\_\_\_\_\_\_\_\_\_ 20\_\_\_\_ ж. |
|  М.О. (болған жағдайда) |  |  |
|  |  |  |
|  |  |  |
|  |  |  |
|  |  |  |
| *\* Келесі қызмет түрлерін жүзеге асыратын коммерсанттар санаты үшін интернет-эквайрингке қосылуға тыйым салынады: қаржылық емес мекемелер – квази-кэш, танысу, бейнені жалға беру, құмар ойындар.* |
|  |  |  |
| *¹Төлем түрі – Бір фазалық төлем Ұстаушының Төлем картасының шотынан ақшаны бірден есептен шығарып, Коммерсанттың Ағымдағы шотына Төлем операциясы мөлшеріндегі соманы аударуды білдіреді. Екі фазалық төлем — қосымша растау талап етілетін, Төлем карталарын пайдалана отырып, Интернет арқылы жасалған тауарлар/қызметтер ақысын төлеу бойынша операция.**²Реверсалдар - Авторизацияны болдырмау. Сатып алу орын алмаған жағдайда Карта ұстаушысының Төлем картасындағы ақшаны бұғаттан шығару.**³Рефанда - қайтару операциясы. Коммерсанттың бастамасымен бұрын жасалған Төлем операциясы бойынша ақшаны Ұстаушының Төлем картасының шотына толық немесе ішінара қайтару кезінде Төлем картасын пайдалана отырып жасалатын есеп айырысу операциясы.* |

**№5 Қосымша**

**Интернет желісінде жасалатын аударымдар бойынша**

**есеп айырысуды жүзеге асыру туралы шарт**

Операциялар Тізілімінің Форматы

Тізілімде келесі формат бар:

Файлдың атауы: MERCHANT STATEMENT KKKKKNYYYYMMDD.CSV, мұнда:

• YYYY - Тізілімді қалыптастыру жылы;

• MM - Тізілімді қалыптастыру айы;

• DD - Тізілімді қалыптастыру күні;

Тізілім тақырып пен негізден тұрады.

Тақырып бір жолдан тұрады және тізілім бойынша мынадай ақпаратты қамтиды:

• Банк тағайындаған Тізілімнің бірегей нөмірі;

• тізілімді DD.MM.YYYY форматында қалыптастыру күні;

• HH:MM:SS форматындағы Тізілімді қалыптастыру уақыты;

• кәсіпорынның атауы және домені;

Тізілім негізі жолдардан тұрады. Бір жол - бір Операция. Тізілім негізінің әр жолында келесі ақпарат болуы керек:

|  |  |  |
| --- | --- | --- |
| Жолдың атауы | Жолдың мазмұны | Жолдың өлшемі |
| Аударымкүні | Банктің соманы аудару күні | DD.MM.YYYY |
| Күні және уақыты күні және уақыты | Транзакция жүзеге асырылған күн | DD.MM.YYYY |
| Карта нөмірі | Карта нөмірі | Транзакция жасалған карта Жасырылған картаның нөмірі: 123456\*\*\*\*\*\*7890 |
| Авторизация коды | Төлем жасау мүмкіндігін растау үшін Эмитент Банк қалыптастыратын және Банк арқылы жіберілетін Код | Алты саннан тұратын сандық мән |
| Түрі | Транзакция жасалған ХТЖ картасы | ХТЖ атауы: Visa / MasterCard |
| Құрылғы | Транзакция жүргізілген құрылғы (виртуалды терминал) | Банк жүйелеріндегі терминал нөмірі |
| Транзакция сомасы | Банк комиссиясы ұсталғанға дейін жүзеге асырылған транзакция сомасы | Сандық мәні, бүтін және бөлшек бөлгіш «,» (123,45) |
| Комиссия | Банктің ұсталған комиссиясы  | Сандық мәні, бүтін және бөлшек бөлгіш «,» (123,45) |
| Барлығы | Банк комиссиясы ұстап қалғаннан кейін өтелетін сома  | Сандық мәні, бүтін және бөлшек бөлгіш «,» (123,45) |
| Сауда нүктесі | Транзакция жүзеге асырылған интернет-дүкен | Өтінімде көрсетілуіне сәйкес |